               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.6.2017
            COM(2017) 297 final
            2017/0127(CNS)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την τροποποίηση της απόφασης αριθ. 189/2014/ΕΕ του Συμβουλίου με την οποία επιτρέπεται στη Γαλλία να εφαρμόσει μειωμένο συντελεστή για ορισμένους έμμεσους φόρους στο «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν και με την οποία καταργείται η απόφαση 2007/659/ΕΚ

               ΑΙΤΙΟΛΟΓΙΚΗ ΕΚΘΕΣΗ

               Το παραδοσιακό ρούμι που παράγεται στις εξόχως απόκεντρες περιοχές της Γαλλίας υπάγεται από το 1923 σε ένα ειδικό φορολογικό καθεστώς στη γαλλική μητροπολιτική αγορά. Αυτό αντανακλά μια μακροπρόθεσμη στρατηγική φορολογικής ενίσχυσης, η οποία βασίζεται στη διαπίστωση ότι – εκτός από τα εξαιρετικά έτη με ιδιαίτερα υψηλά ποσοστά αύξησης – η παγκόσμια αγορά του ρουμιού αναπτύσσεται με σχετικά κανονικά ποσοστά αύξησης (+/- 3,2%), καθώς και στην ευθυγράμμιση των ποσοτήτων που επωφελούνται από το εν λόγω ειδικό φορολογικό καθεστώς με τα ποσοστά της αύξησης αυτής ώστε να διασφαλίζεται μακροπρόθεσμα η ανταγωνιστικότητα της αλυσίδας ζαχαροκάλαμο-ζάχαρη-ρούμι στις εξόχως απόκεντρες περιοχές της Γαλλίας. Από την εποχή της δημιουργίας της εσωτερικής αγοράς και της εναρμόνισης των ειδικών φόρων κατανάλωσης στην Ευρώπη, το εν λόγω ειδικό φορολογικό καθεστώς έχει εφαρμοστεί με τη σύμφωνη γνώμη της Ευρωπαϊκής Ένωσης.  Το σύστημα που ισχύει επί του παρόντος και επιτρέπει τη συνέχιση του ειδικού καθεστώτος θεσπίστηκε με την απόφαση αριθ. 2002/166/ΕΚ, της 18ης Φεβρουαρίου 2002, με την οποία επιτρέπεται στη Γαλλία να παρατείνει την εφαρμογή μειωμένου ειδικού φόρου κατανάλωσης για το «παραδοσιακό» ρούμι που παράγεται στα υπερπόντια διαμερίσματά της
                  1
                ώστε να ληφθεί υπόψη η αναθεώρηση, το 2001, της κοινής οργάνωσης της αγοράς στον τομέα της ζάχαρης, καθώς και η κατάργηση, το 2003, των τελωνειακών προστατευτικών μέτρων για τα αλκοολούχα ποτά. Η απόφαση αριθ. 2002/166/ΕΚ διαπίστωνε επίσης ότι τα κοινοτικά και εθνικά μέτρα που λαμβάνονταν για τη βελτίωση της ανταγωνιστικότητας της αλυσίδας ζαχαροκάλαμο-ζάχαρη-ρούμι στις εξόχως απόκεντρες περιοχές της Γαλλίας δεν μπορούσαν πάντα από μόνα τους να καταστήσουν δυνατή την επίτευξη του επιπέδου ανταγωνιστικότητας που θα επέτρεπε στη Γαλλία να προσαρμόσει τη φορολογία για το παραδοσιακό ρούμι που παράγεται στα υπερπόντια διαμερίσματά της.

               Με την απόφαση αριθ. 2002/166/ΕΚ περιορίστηκε η εφαρμογή του μειωμένου συντελεστή ειδικού φόρου κατανάλωσης σε ετήσια ποσόστωση 90 000 εκατόλιτρων καθαρής αλκοόλης κατ’ αντιστοιχία προς τις παραδοσιακές εμπορικές ροές που καταγράφηκαν κατά τα τελευταία έτη πριν από την έκδοση της απόφασης, χωρίς να ληφθεί υπόψη το ποσοστό αύξησης. Οι συντάκτες της απόφασης αριθ. 2002/166/ΕΚ ήταν πεπεισμένοι ότι, προκειμένου να δημιουργηθεί ένα κλίμα ασφάλειας δικαίου για τους οικονομικούς φορείς της αλυσίδας ζαχαροκάλαμο-ζάχαρη-ρούμι και με βάση τη διάρκεια απόσβεσης των εξοπλισμών και των κτιρίων, θα αρκούσε η θέσπιση μιας σταθερής ετήσιας ποσόστωσης 90 000 εκατόλιτρων εφαρμοστέας για περίοδο επτά ετών, από την 1η Ιανουαρίου 2003 μέχρι την 31η Δεκεμβρίου 2009.

               Πράγματι το Συμβούλιο έχει ήδη τροποποιήσει την απόφαση αριθ. 2002/166/ΕΚ με την απόφαση αριθ. 2007/659/ΕΚ
                  2
                της 9ης Οκτωβρίου 2007· με την εν λόγω απόφαση θέσπισε αναδρομικά ετήσια ποσόστωση 108 000 εκατόλιτρων καθαρής αλκοόλης με περίοδο εφαρμογής από την 1η Ιανουαρίου 2007 μέχρι την 31η Δεκεμβρίου 2012. Η απόφαση αριθ. 2007/659/ΕΚ διαπιστώνει επίσης (αιτιολογική σκέψη 9) ότι μόνο η αγορά της μητροπολιτικής Γαλλίας, όπου ισχύει ειδικό φορολογικό καθεστώς για το ρούμι των ΥΠΔ, το οποίο επιτρέπει τη μερική αντιστάθμιση του υψηλού κόστους παραγωγής του έχει επιτρέψει στη βιομηχανία ρουμιού των υπερπόντιων διαμερισμάτων να επιβιώσει.

               Η απόφαση αριθ. 896/2011/ΕΕ
                  3
                του Συμβουλίου, της 19ης Δεκεμβρίου 2011, τροποποίησε την απόφαση αριθ. 2007/659/ΕΚ περιορίζοντας την περίοδο εφαρμογής της ποσόστωσης των 108 000 εκατόλιτρων κατά δύο έτη, μέχρι την 31η Δεκεμβρίου 2010, και θεσπίζοντας για την περίοδο μεταξύ 1ης Ιανουαρίου 2011 και 31ης Δεκεμβρίου 2013 ετήσια ποσόστωση 120 000 εκατόλιτρων καθαρής αλκοόλης.

               Στην απόφαση αριθ. 896/2011/ΕΕ του Συμβουλίου, της 19ης Δεκεμβρίου 2011 (αιτιολογική σκέψη 5), το Συμβούλιο έκρινε ότι η ποσόστωση που μπορεί να τύχει της εφαρμογής συντελεστή ειδικού φόρου κατανάλωσης χαμηλότερου από τον πλήρη συντελεστή θα επέτρεπε ετήσιο ποσοστό αύξησης 3,2% και 4,3% για ορισμένα έτη με υψηλά ποσοστά αύξησης. Εξυπακούεται ότι αυτό δεν συνιστά απόφαση η οποία συνεπάγεται μελλοντική νομική υποχρέωση του Συμβουλίου και της Επιτροπής. Ωστόσο, δεν μπορεί να παραβλεφθεί το γεγονός ότι τα εν λόγω ποσοστά αύξησης αντιπροσωπεύουν για περισσότερα από 25 χρόνια τα πιο σταθερά οικονομικά στοιχεία και εκείνα τα οποία αποτυπώνουν καλύτερα την οικονομική πραγματικότητα:

               «... εφόσον η ανταγωνιστικότητα του «παραδοσιακού» ρουμιού των ΥΠΔ χρειάζεται να υποστηριχτεί στην αγορά της μητροπολιτικής Γαλλίας προκειμένου να διασφαλισθεί η δραστηριότητα του τομέα του ρουμιού από ζαχαροκάλαμο, θα πρέπει να αναθεωρηθούν οι ποσότητες παραδοσιακού ρουμιού από τα ΥΠΔ οι οποίες μπορούν να τύχουν μειωμένου ειδικού φόρου κατανάλωσης κατά τη διάθεσή τους για κατανάλωση στη συγκεκριμένη αγορά. Ως εκ τούτου, η ποσόστωση των 108 000 εκατόλιτρων ετησίως που προβλέπεται στην απόφαση 2007/659/ΕΚ είναι σκόπιμο να αυξηθεί σε 120 000 εκατόλιτρα, περιλαμβανομένης της ποσόστωσης για το 2011, προκειμένου να εξασφαλισθεί συνέχεια, λαμβάνοντας υπόψη την προβλεπόμενη αύξηση για το έτος αυτό. Η εν λόγω αύξηση θα καλύπτει την ετήσια αύξηση 4,3 %, ήτοι λίγο περισσότερο από την αύξηση 3,2 % που διαπιστώθηκε την περίοδο 2007-2010.»

               Η απόφαση αριθ. 189/2014/ΕΕ
                  4
                καταργεί και αντικαθιστά την απόφαση αριθ. 896/2011/ΕΕ ορίζοντας το ανώτατο όριο της ετήσιας ποσόστωσης στα 120 000 εκατόλιτρα για την περίοδο μεταξύ 1ης Ιανουαρίου 2010 και 31ης Δεκεμβρίου 2020. Η ποσόστωση που καθορίζεται με την απόφαση αριθ. 189/2014/ΕΕ δεν αντανακλά πλήρως τα ποσοστά αύξησης που προβλέπονται στην απόφαση αριθ. 896/2011/ΕΕ. Επιπλέον, ο καθορισμός της ετήσιας ποσόστωσης στα 120 000 εκατόλιτρα καθαρής αλκοόλης (εκα) για μεγάλο διάστημα, διάρκειας 10 ετών, ενέτεινε τις διαφορές μεταξύ των ποσοστών αύξησης που προέβλεπε το Συμβούλιο το 2011 και των διαθέσιμων ποσοστώσεων.

                        Έτος

                        Προβλεπόμενο ποσοστό αύξησης

                        Ανάγκες στο τέλος του έτους σύμφωνα με το προβλεπόμενο ποσοστό (εκα)

                        Διαθέσιμη ποσόστωση (εκα)

                        Απόφαση ΕΚ/ΕΕ

                        2002

                        0%

                        90 000

                        2002/166

                        2003

                        3,2%

                        92 880

                        90 000

                        2002/166

                        2004

                        3,2%

                        95 852

                        90 000

                        2002/166

                        2005

                        3,2%

                        98 919

                        90 000

                        2002/166

                        2006

                        3,2%

                        102 084

                        90 000

                        2002/166

                        2007

                        3,2%

                        105 351

                        90 000

                        108 000

                        108 000

                        2002/166

                        2007/659

                        2011/896

                        2008

                        3,2%

                        108 722

                        90 000

                        108 000

                        108 000

                        2002/166

                        2007/659

                        2011/896

                        2009

                        3,2%

                        112.201

                        90 000

                        108 000

                        108 000

                        2002/166

                        2007/659

                        2011/896

                        2010

                        3,2%

                        117 025

                        108 000

                        108 000

                        2007/659

                        2011/896

                        2011

                        4,3%

                        122 057

                        108 000

                        120 000

                        2007/659

                        2011/896

                        2012

                        4,3%

                        127 306

                        108 000

                        120 000

                        120 000

                        2007/659

                        2011/896

                        189/2014

                        2013

                        4,3%

                        131 379

                        120 000

                        120 000

                        2011/896

                        189/2014

                        2014

                        3,2%

                        135 583

                        120 000

                        189/2014

                        2015

                        3,2%

                        139 922

                        120 000

                        189/2014

                        2016

                        3,2%

                        144 400

                        120 000

                        189/2014

                        2017

                        3,2%

                        149 020

                        120 000

                        189/2014

                        2018

                        3,2%

                        153 789

                        120 000

                        189/2014

                        2019

                        3,2%

                        158 710

                        120 000

                        189/2014

                        2020

                        3,2%

                        163 789

                        120 000

                        189/2014

               Το αποτέλεσμα είναι ότι οι παραγωγοί παραδοσιακού ρουμιού δεν μπόρεσαν να έχουν επαρκή πρόσβαση στην αγορά της μητροπολιτικής Γαλλίας. Τα προβλεπόμενα ποσοστά αύξησης επέτρεπαν ποσόστωση 144 400 εκα στο τέλος του 2016, ενώ η ποσόστωση περιορίστηκε στα 120 000 εκα. Για τον λόγο αυτό, η αναδρομική αύξηση της ποσόστωσης για το 2016 στα 144 000 εκα συνιστά κάλυψη της διαφοράς με σκοπό την ευθυγράμμιση της ποσόστωσης στα ποσοστά αύξησης που έχουν ήδη προβλεφθεί από το Συμβούλιο.

               Ο επείγων χαρακτήρας της αύξησης είναι έκδηλος: η ποσόστωση των 120 000 εκα για το 2016 είχε χρησιμοποιηθεί ήδη πριν από το τέλος του 2016 και, χωρίς αναδρομική αύξηση της εν λόγω ποσόστωσης από 1ης Ιανουαρίου 2016, οι ζημίες για τους παραγωγούς θα είναι σημαντικές και πιθανότατα ανεπανόρθωτες. Οι σχέσεις μεταξύ των παραγωγών ρουμιού και των μεγάλων διανομέων στη Γαλλία διέπονται από ετήσιες συμβάσεις οι οποίες προβλέπουν δεσμεύσεις σχετικά με τις παραδιδόμενες ποσότητες, την τιμή αγοράς, καθώς και τις ενδεχόμενες εκπτώσεις και  ενέργειες προώθησης. Η λήξη της ισχύος της ποσόστωσης προκαλεί εκ των υστέρων αύξηση της φορολογίας για τις ποσότητες πέραν της ποσόστωσης, ενώ οι παραγωγοί δεν μπορούν να προβλέψουν, στην αρχή του έτους όταν υπογράφονται οι συμβάσεις, το ενδεχόμενο μιας τέτοιας υπέρβασης ούτε και την έντασή της. Δεδομένου ότι η τιμή αγοράς έχει καθοριστεί στην αρχή του έτους βάσει της μειωμένης φορολογίας, η αύξηση της φορολογίας που προκαλείται λόγω της υπέρβασης της ποσόστωσης πριν από το τέλος του έτους είναι ένας κίνδυνος που καλούνται να επωμιστούν οι παραγωγοί ρουμιού. Ο κίνδυνος αυτός έγινε πραγματικότητα το 2016. Χωρίς αναδρομική αύξηση της ποσόστωσης, οι παραγωγοί ρουμιού θα υποστούν σημαντικές απώλειες για τις ποσότητες καθ’ υπέρβαση της ποσόστωσης.

               Επιπλέον, μια μη αύξηση της ποσόστωσης θα αποδυνάμωνε τους παραγωγούς ρουμιού στις εξόχως απόκεντρες περιοχές της Γαλλίας όσον αφορά τις εμπορικές στρατηγικές τους για το 2017: με μη δεδομένη την ημερομηνία λήξης της ισχύος της ποσόστωσης για το 2017, δεν θα ήταν πρόθυμοι να προτείνουν το ρούμι τους κατά τη διάρκεια των μηνών προώθησης στα τέλη του έτους.

               Ο επείγων χαρακτήρας της αύξησης επιτείνεται από το οικονομικό πλαίσιο: οι εξαγωγές προς την Ευρωπαϊκή Ένωση παραδοσιακού ρουμιού προέλευσης Γουαδελούπης, Γαλλικής Γουιάνας, Μαρτινίκας και Ρεϊνιόν έχουν μειωθεί. Κατά τα έτη 2005 έως 2011, οι εξαγωγές προς την Ευρωπαϊκή Ένωση παραδοσιακού ρουμιού από αυτές τις περιοχές αυξήθηκαν από 155 559 εκα το 2005 σε 205 482 εκα το 2011. Από το 2012 οι εν λόγω εξαγωγές έχουν μειωθεί σημαντικά: 189 928 εκα το 2012, με μια μικρή βελτίωση το 2013 (190 382 εκα), μείωση το 2014 (179 755 εκα) και μικρή βελτίωση το 2015 (180 482 εκα).

               Η σημαντική αυτή μείωση εξηγείται σε μεγάλο βαθμό από την πτώση των εξαγωγών προς την Ευρωπαϊκή Ένωση παραδοσιακού ρουμιού προέλευσης Ρεϊνιόν, η οποία είναι ο μεγαλύτερος παραγωγός παραδοσιακού ρουμιού μεταξύ των εν λόγω εξόχως απόκεντρων περιοχών. Μεταξύ 2005 και 2011, οι εξαγωγές παραδοσιακού ρουμιού προέλευσης Ρεϊνιόν αυξήθηκαν από 60 092 εκα το 2005 σε 87 314 εκα το 2011. Από το 2012 οι εν λόγω εξαγωγές μειώθηκαν σημαντικά, κατ’ αρχάς σε 69 491 εκα το 2012, με μια ελαφρά βελτίωση το 2013 (74 702 εκα), στη συνέχεια σε 63 240 εκα το 2014 και τέλος σε 58 890 εκα το 2015.

               Η κάμψη των αποστολών παραδοσιακού ρουμιού από τις εν λόγω εξόχως απόκεντρες περιοχές προς την ηπειρωτική Ευρώπη οφείλεται σε μεγάλο βαθμό στην απώλεια μεριδίων αγοράς για το ελαφρύ ρούμι στη Γερμανία, προς όφελος των παραγωγών τρίτων χωρών. Το 2008 οι πωλήσεις στη Γερμανία ελαφρού ρουμιού από τις προαναφερθείσες εξόχως απόκεντρες περιοχές αντιπροσώπευαν 46 065 εκα. Οι εν λόγω πωλήσεις αντιπροσώπευαν μόλις 22 885 εκα το 2014 και 17 091 εκα το 2015.

               Σε αυτό το στάδιο δεν μπορεί να αποκλειστεί το ενδεχόμενο η διαφορά μεταξύ των ποσοστώσεων οι οποίες αντιστοιχούσαν στα ποσοστά αύξησης που προβλέπονταν από την Επιτροπή και το Συμβούλιο και των ποσοστώσεων που πραγματικά εγκρίθηκαν να επηρέασε αυτές τις εξελίξεις. Η εν λόγω ανάλυση θα εκπονηθεί στο πλαίσιο της μελλοντικής αναθεώρησης της απόφασης αριθ. 189/2014/ΕΕ.

               Αξίζει επίσης να σημειωθεί ότι η κατανάλωση στη Γαλλία ρουμιού προέλευσης τρίτων χωρών, περιλαμβανομένου του ρουμιού από τις χώρες ΑΚΕ (Αφρική, Καραϊβική και Ειρηνικός), αναπτύχθηκε πολύ καλύτερα σε σχέση με το ρούμι προέλευσης Γουαδελούπης, Γαλλικής Γουιάνας, Μαρτινίκας και  Ρεϊνιόν. Πράγματι, η συνολική κατανάλωση στη Γαλλία ρουμιού προέλευσης τρίτων χωρών ανερχόταν σε 20 733 εκα το 2013, αυξήθηκε στα 22 679 εκα το 2014 και έφτασε στα 26 147 εκα το 2015. Η διάθεση στη Γαλλία παραδοσιακού ρουμιού παραγόμενου στις εν λόγω εξόχως απόκεντρες περιοχές της αυξήθηκε σε μικρότερο βαθμό κατά την ίδια περίοδο: ανερχόταν σε 115 438 εκα το 2013, αυξήθηκε στα 119 066 εκα το 2014 και έφτασε στα 120 000 εκα το 2015.

               Μια ανεξάρτητη οικονομική ανάλυση που διενεργήθηκε από τις υπηρεσίες της Επιτροπής και ολοκληρώθηκε τον Ιούλιο του 2016 κατέληξε στο συμπέρασμα ότι οι εισαγωγές στη Γαλλία παραδοσιακού ρουμιού προέλευσης Γουαδελούπης, Γαλλικής Γουιάνας, Μαρτινίκας και Ρεϊνιόν δεν αφορούν παρά μόνο ένα μικρό μέρος της συνολικής κατανάλωσης αλκοόλ στη Γαλλία (μεταξύ 1 και 2%) και ότι, για τον λόγο αυτό, η εφαρμογή μειωμένου φορολογικού συντελεστή για το ρούμι δεν δύναται να προκαλέσει στρεβλώσεις του ανταγωνισμού στην αγορά του ρουμιού στη Γαλλία. Υπό αυτές τις συνθήκες, τυχόν αντίκτυπος αυτών των εισαγωγών στη λειτουργία της ενιαίας αγοράς είναι ακόμη λιγότερο πιθανός.

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Στις 22 Σεπτεμβρίου 2016 οι γαλλικές αρχές ζήτησαν από την Επιτροπή να παρουσιάσει ένα σχέδιο τεχνικής προσαρμογής της απόφασης αριθ. 189/2014/ΕΕ του Συμβουλίου, της 20ής Φεβρουαρίου 2014, με σκοπό την αύξηση της ετήσιας ποσόστωσης από 120 000  εκα σε 144 000 εκα. Η αίτηση συνοδευόταν από έκθεση αιτιολόγησης της αιτούμενης προσαρμογής.

               •Συνοχή με τις ισχύουσες διατάξεις στον τομέα πολιτικής

                  Η πρωτοβουλία αυτή αντιστοιχεί στις προτεραιότητες που καθορίζονται από τις πολιτικές οδηγίες που διευκρινίζονται στο άρθρο 349 της Συνθήκης της Λισαβόνας. Το εν λόγω άρθρο αναγνωρίζει ότι η διαρθρωτική οικονομική και κοινωνική κατάσταση των εξόχως απόκεντρων περιοχών, στις οποίες συγκαταλέγονται η Γουαδελούπη, η Γαλλική Γουιάνα, η Μαρτινίκα και η Ρεϊνιόν, επιδεινώνεται από τη μεγάλη απόσταση, τον νησιωτικό τους χαρακτήρα, τη μικρή έκταση, τη δύσκολη μορφολογία και το κλίμα, την οικονομική εξάρτηση όσον αφορά έναν μικρό αριθμό προϊόντων, προβλήματα μόνιμα και σωρευτικά τα οποία αναχαιτίζουν σημαντικά την ανάπτυξή τους. Ως εκ τούτου, το προαναφερθέν άρθρο 349 προβλέπει ότι το Συμβούλιο, μετά από πρόταση της Επιτροπής και διαβούλευση με το Ευρωπαϊκό Κοινοβούλιο, θεσπίζει ειδικά μέτρα αποσκοπούντα ιδίως στον καθορισμό των προϋποθέσεων εφαρμογής των Συνθηκών στις περιοχές αυτές, συμπεριλαμβανομένων κοινών πολιτικών. Σκοπός της αύξησης της ποσόστωσης είναι η δημιουργία και διατήρηση των θέσεων εργασίας, της οικονομικής ανάπτυξης και των επενδύσεων στον τομέα του ζαχαροκάλαμου και του ρουμιού. Αυτή η αύξηση ενισχύει την ενιαία αγορά και την καθιστά περισσότερο προσβάσιμη στους οικονομικούς φορείς που είναι εγκατεστημένοι στις προαναφερθείσες εξόχως απόκεντρες περιοχές, αντισταθμίζοντας μειονεκτήματα που οφείλονται στη γεωγραφική και οικονομική τους θέση.

                  Πέραν της προσαρμογής της ποσόστωσης, για τον μελλοντικό χειρισμό των ποσοστώσεων και την αιτιολόγησή τους, η Επιτροπή θα πρέπει να βασιστεί στις αναλύσεις που θα παράσχει η Γαλλία μέχρι τις 31 Ιουλίου 2017 στο πλαίσιο της ενδιάμεσης αναθεώρησης που προβλέπεται στην απόφαση αριθ. 189/2014/ΕΕ της 20ής Φεβρουαρίου 2014.

               •Συνοχή με άλλες πολιτικές της Ένωσης

                  Δυνάμει του άρθρου 349 τρίτο εδάφιο της Συνθήκης για τη λειτουργία της Ευρωπαϊκής Ένωσης (Συνθήκη της Λισαβόνας), το Συμβούλιο θεσπίζει τα μέτρα του λαμβάνοντας υπόψη τα ιδιαίτερα χαρακτηριστικά και τους περιορισμούς των εξόχως απόκεντρων περιοχών, χωρίς ωστόσο να υπονομεύεται η ακεραιότητα και η συνοχή της έννομης τάξης της Ένωσης, συμπεριλαμβανομένης της εσωτερικής αγοράς και των κοινών πολιτικών. Η απόφαση αριθ. 189/2014/ΕΕ και οι παράμετροι στις οποίες βασίζεται κρίθηκαν συνεπείς με τις υπόλοιπες πολιτικές της Ένωσης. Η αύξηση της ποσόστωσης συνιστά αναδρομική και περιορισμένη προσαρμογή της σε επίπεδο αντίστοιχο των ετήσιων ποσοστών αύξησης όπως προβλέπονται ήδη από το Συμβούλιο. Οι υπόλοιπες παράμετροι της απόφασης αριθ. 189/2014/ΕΕ παραμένουν ως έχουν. Υπό αυτές τις συνθήκες, η αύξηση της ετήσιας ποσόστωσης από 120 000 εκα σε 144 000 εκα δεν μπορεί να έχει αντίκτυπο στη συνοχή της απόφασης αριθ. 189/2014/ΕΕ με τις υπόλοιπες πολιτικές της Ένωσης.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Άρθρο 349 της Συνθήκης της Λισαβόνας - Συνθήκη για τη λειτουργία της Ευρωπαϊκής Ένωσης (ΣΛΕΕ)

                •Επικουρικότητα (σε περίπτωση μη αποκλειστικής αρμοδιότητας)

                  Μόνο το Συμβούλιο είναι αρμόδιο για τη θέσπιση, με βάση το άρθρο 349 της ΣΛΕΕ, ειδικών μέτρων υπέρ των εξόχως απόκεντρων περιοχών για την προσαρμογή της εφαρμογής των Συνθηκών στις περιοχές αυτές, περιλαμβανομένων των κοινών πολιτικών, λόγω της ύπαρξης μόνιμων μειονεκτημάτων, τα οποία έχουν επίπτωση στην οικονομική και κοινωνική κατάσταση των εξόχως απόκεντρων περιοχών.

                  Συνεπώς, η πρόταση απόφασης του Συμβουλίου συνάδει με την αρχή της επικουρικότητας.

               •Αναλογικότητα

                  Βάσει της αρχής της αναλογικότητας, το περιεχόμενο και η μορφή της δράσης της Ένωσης δεν υπερβαίνουν τα απαιτούμενα για την επίτευξη των στόχων των Συνθηκών. Η ποσόστωση των 144 000 εκατόλιτρων αντιστοιχεί στο προβλεπόμενο ποσοστό αύξησης και στην ποσότητα που προκύπτει από την εφαρμογή του εν λόγω ποσοστού αύξησης για το τέλος του 2016. Στο νομικό πλαίσιο της απόφασης αριθ. 189/2014/ΕΕ, το μοναδικό μέσο για την επίτευξη της αύξησης της ποσόστωσης από 1ης Ιανουαρίου 2016 ώστε να διαμορφωθεί στο επίπεδο που αντιστοιχεί σε ποσοστό αύξησης 3,2% είναι η τροποποίηση της υφιστάμενης απόφασης με αναδρομική ισχύ. Ως εκ τούτου, ούτε το περιεχόμενο ούτε η μορφή της δράσης υπερβαίνουν τα απαιτούμενα για την επίτευξη των στόχων του άρθρου 349 της ΣΛΕΕ.

               •Επιλογή μέσου

                  Βλ. αναλογικότητα.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας

                  1. Από το άρθρο 349 πρώτο εδάφιο της ΣΛΕΕ, όπως έχει ερμηνευτεί από το Δικαστήριο στις συνεκδικασθείσες υποθέσεις C-132/14 έως C-136/14, προκύπτει ότι τα «ειδικά μέτρα» που προβλέπει το εν λόγω άρθρο θεσπίζονται «λαμβάνοντας υπόψη» τη «διαρθρωτική οικονομική και κοινωνική κατάσταση» των εξόχως απόκεντρων περιοχών, η οποία «επιδεινώνεται» από ορισμένους παράγοντες «όπως προβλήματα μόνιμα και σωρευτικά τα οποία αναχαιτίζουν σημαντικά την ανάπτυξή τους». Οι εν λόγω παράγοντες παρουσιάζονται επομένως, στο άρθρο 349 πρώτο εδάφιο της ΣΛΕΕ, ως στοιχεία επιδείνωσης της διαρθρωτικής οικονομικής και κοινωνικής κατάστασης των εξόχως απόκεντρων περιοχών, τα οποία το Συμβούλιο οφείλει να λαμβάνει υπόψη, δυνάμει του άρθρου 349 τρίτο εδάφιο της ΣΛΕΕ, κατά τη θέσπιση των ειδικών μέτρων (Απόφαση του Δικαστηρίου (τμήμα μείζονος συνθέσεως) της 15ης Δεκεμβρίου 2015 στις συνεκδισθείσες υποθέσεις C-132/14 έως C-136/14, σκέψεις 67 και 68). Υπό την προοπτική που περιγράφει το Δικαστήριο ανωτέρω και για τους λόγους που εξηγούνται στη συνέχεια, η Επιτροπή θεωρεί ότι η επείγουσα αναδρομική αύξηση της ποσόστωσης, που μπορεί να τύχει της εφαρμογής μειωμένου συντελεστή ειδικού φόρου κατανάλωσης, από 120 000 εκα σε 144 000 εκα είναι το μοναδικό κατάλληλο μέτρο:

                  - οι παραγωγοί παραδοσιακού ρουμιού δεν μπόρεσαν να έχουν επαρκή πρόσβαση στην αγορά της μητροπολιτικής Γαλλίας. Τα προβλεπόμενα ποσοστά αύξησης αντιστοιχούσαν σε ποσόστωση 144 000 εκα στο τέλος του 2016. Για τον λόγο αυτό, η αναδρομική αύξηση της ποσόστωσης για το 2016 στα 144 000 εκα συνιστά απλώς κάλυψη της διαφοράς με σκοπό την προσαρμογή της ποσόστωσης στο ήδη προβλεπόμενο από την Επιτροπή και το Συμβούλιο επίπεδο·

                  - το οικονομικό πλαίσιο έχει ήδη προσδιοριστεί και καθοριστεί από την Επιτροπή και το Συμβούλιο·

                  - η ταχεία και αναδρομική αύξηση είναι αναγκαία ώστε να αποτραπεί η άμεση και πιθανώς ανεπανόρθωτη ζημία για τους παραγωγούς·

                  - οι αριθμοί της Eurostat αντανακλούν μια έκδηλη μείωση των εξαγωγών παραδοσιακού ρουμιού που παράγεται στις εν λόγω εξόχως απόκεντρες περιοχές προς την Ευρωπαϊκή Ένωση·

                  - οι αριθμοί καταδεικνύουν απώλεια μεριδίων αγοράς του συγκεκριμένου παραδοσιακού ρουμιού σε άλλες χώρες της Ένωσης προς όφελος των παραγωγών τρίτων χωρών·

                  - οι εισαγωγές ρουμιού προέλευσης τρίτων χωρών, το οποίο διατίθεται προς κατανάλωση στη μητροπολιτική Γαλλία, έχουν αναπτυχθεί πολύ καλύτερα·

                  - οι υπόλοιπες παράμετροι της απόφασης αριθ. 189/2014/ΕΕ παραμένουν ως έχουν.

                  2. Πρόκειται για μέτρο προσαρμογής με περιορισμένες οικονομικές επιπτώσεις, το οποίο δεν δικαιολογεί επί του παρόντος τα έξοδα μιας «αξιολόγησης επιπτώσεων». Στην προκειμένη περίπτωση, η αύξηση της ποσόστωσης αναδρομικά, από 1ης Ιανουαρίου 2016, αποτελεί τη μόνη επιλογή ώστε να διασφαλιστεί ότι το «παραδοσιακό ρούμι» των εν λόγω εξόχως απόκεντρων περιοχών θα παραμείνει ανταγωνιστικό στην αγορά της Ένωσης.

                  Επιπλέον, μια ανεξάρτητη οικονομική μελέτη που διενεργήθηκε από τις υπηρεσίες της Επιτροπής και ολοκληρώθηκε τον Ιούλιο του 2016
                     5
                   προκειμένου να διαπιστωθεί εάν η οδηγία 92/83/ΕΟΚ εξακολουθεί να υπηρετεί τον επιδιωκόμενο στόχο, κατέληξε στο συμπέρασμα ότι οι εισαγωγές στη Γαλλία παραδοσιακού ρουμιού προέλευσης Γουαδελούπης, Γαλλικής Γουιάνας, Μαρτινίκας και Ρεϊνιόν δεν αποτελούν παρά μόνο μικρό μέρος της συνολικής κατανάλωσης αλκοόλ στη Γαλλία και ότι, για τον λόγο αυτό, η εφαρμογή μειωμένου φορολογικού συντελεστή για το ρούμι δεν μπορεί να προκαλέσει στρεβλώσεις του ανταγωνισμού στην αγορά του ρουμιού στη Γαλλία. Υπό αυτές τις συνθήκες, τυχόν αντίκτυπος αυτών των εισαγωγών στη λειτουργία της ενιαίας αγοράς είναι ακόμη λιγότερο πιθανός.

                  Τα εν λόγω συμπεράσματα έχουν δημοσιευτεί και έχει ζητηθεί η γνώμη όλων των ενδιαφερόμενων μερών. Παρότι η εν λόγω μελέτη δεν είχε ειδικά ως στόχο την αύξηση της ποσόστωσης του παραδοσιακού ρουμιού προέλευσης Γουαδελούπης, Γαλλικής Γουιάνας, Μαρτινίκας και Ρεϊνιόν που μπορεί να τύχει της εφαρμογής μειωμένου φορολογικού συντελεστή στη μητροπολιτική Γαλλία, η Επιτροπή διαπιστώνει ωστόσο ότι καμία από τις 750 και πλέον συνεισφορές που ελήφθησαν και ελέγχθηκαν στο πλαίσιο αυτής της διαβούλευσης δεν παρέθετε επιχειρήματα ούτε άλλες πληροφορίες για τις οποίες θα απαιτούνταν συμπληρωματικές αναλύσεις
                     6
                  .

               •Διαβουλεύσεις με τα ενδιαφερόμενα μέρη

                  Βλ. ανωτέρω παράγραφο.

                  Πέραν της άμεσης προσαρμογής της ποσόστωσης, η Επιτροπή θα πρέπει να βασιστεί στις αναλύσεις που θα παράσχει η Γαλλία μέχρι τις 31 Ιουλίου 2017 στο πλαίσιο της ενδιάμεσης αναθεώρησης που προβλέπεται στην απόφαση αριθ. 189/2014/ΕΕ της 20ής Φεβρουαρίου 2014. Στο πλαίσιο αυτής της αναθεώρησης, θα ζητηθεί εκ νέου η άποψη όλων των ενδιαφερόμενων μερών.

               •Συλλογή και χρήση εμπειρογνωσίας

                  Βλ. ανωτέρω «Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας»

               •Καταλληλότητα του κανονιστικού πλαισίου και απλούστευση

                  Άνευ αντικειμένου.

               •Θεμελιώδη δικαιώματα

                  Άνευ αντικειμένου.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η πρόταση δεν έχει δημοσιονομικές επιπτώσεις.

               2017/0127 (CNS)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την τροποποίηση της απόφασης αριθ. 189/2014/ΕΕ του Συμβουλίου με την οποία επιτρέπεται στη Γαλλία να εφαρμόσει μειωμένο συντελεστή για ορισμένους έμμεσους φόρους στο «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν και με την οποία καταργείται η απόφαση 2007/659/ΕΚ

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ:

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 349,

               Έχοντας υπόψη την πρόταση της Ευρωπαϊκής Επιτροπής,

               Κατόπιν διαβίβασης του σχεδίου νομοθετικής πράξης στα εθνικά κοινοβούλια,

               Έχοντας υπόψη τη γνώμη του Ευρωπαϊκού Κοινοβουλίου
                  7
               ,

               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  8
               ,

               Έχοντας υπόψη τη γνώμη της Επιτροπής των Περιφερειών
                  9
               ,

               Αποφασίζοντας σύμφωνα με ειδική νομοθετική διαδικασία,

               Εκτιμώντας τα ακόλουθα:

               (1)Δυνάμει του άρθρου 1 της απόφασης αριθ. 189/2014/ΕΕ του Συμβουλίου
                  10
               , επετράπη στη Γαλλία να παρατείνει στο μητροπολιτικό της έδαφος για το «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν την εφαρμογή συντελεστή ειδικού φόρου κατανάλωσης κατώτερου από τον πλήρη συντελεστή για την αλκοόλη που ορίζεται στο άρθρο 3 της οδηγίας 92/84/ΕΟΚ του Συμβουλίου
                  11
                καθώς και συντελεστή της καλούμενης εισφοράς «cotisation sur les boissons alcooliques» («VSS») κατώτερου από τον πλήρη συντελεστή που θα έπρεπε να εφαρμοστεί σύμφωνα με την εθνική νομοθεσία της Γαλλίας.

               (2)Σύμφωνα με το άρθρο 3 της προαναφερθείσας απόφασης, οι μειωμένοι συντελεστές ειδικού φόρου κατανάλωσης και VSS που εφαρμόζονται στο εν λόγω «παραδοσιακό» ρούμι περιορίζονται σε ετήσια ποσόστωση 120 000 εκατόλιτρων καθαρής αλκοόλης («εκα»).

               (3)Στις 22 Σεπτεμβρίου 2016 οι γαλλικές αρχές ζήτησαν από την Επιτροπή να παρουσιάσει ένα σχέδιο τεχνικής προσαρμογής με σκοπό την αύξηση της ετήσιας ποσόστωσης από 120 000 εκα σε 144 000 εκα. Η αίτηση συνοδευόταν από έκθεση που συγκέντρωνε τα στοιχεία που αιτιολογούν την αιτούμενη προσαρμογή. Οι παραγωγοί παραδοσιακού ρουμιού δεν μπόρεσαν να έχουν επαρκή πρόσβαση στην αγορά της μητροπολιτικής Γαλλίας το 2016. Τα προβλεπόμενα ποσοστά αύξησης καθιστούσαν απαραίτητη την εφαρμογή ποσόστωσης 144 000 εκα και η ποσότητα αυτή καλύφθηκε στο τέλος του 2016. Η ετήσια ποσόστωση των 120 000 εκα θα πρέπει επομένως να αυξηθεί στα 144 000 εκα. Τα μέτρα που έχουν εγκριθεί με την απόφαση αριθ. 189/2014/ΕΕ του Συμβουλίου θα αποτελέσουν αντικείμενο λεπτομερέστερης ανάλυσης και αναθεώρησης του συστήματος στο σύνολό του. Η εν λόγω ανάλυση θα λάβει υπόψη την έκθεση της Γαλλίας που προβλέπεται στο άρθρο 4 της απόφασης αριθ. 189/2014/ΕΕ.

               (4)Η ποσόστωση των 120 000 εκα για το 2016 είχε χρησιμοποιηθεί ήδη πριν από το τέλος του 2016 και, χωρίς αναδρομική αύξηση της εν λόγω ποσόστωσης από 1ης Ιανουαρίου 2016, οι ζημίες για τους παραγωγούς θα ήταν σημαντικές και πιθανότατα ανεπανόρθωτες. Οι σχέσεις μεταξύ των παραγωγών ρουμιού και των μεγάλων διανομέων στη Γαλλία διέπονται από ετήσιες συμβάσεις οι οποίες προβλέπουν δεσμεύσεις σχετικά με τις παραδιδόμενες ποσότητες, την τιμή αγοράς, καθώς και τις ενδεχόμενες εκπτώσεις και  ενέργειες προώθησης. Η λήξη της ισχύος της ποσόστωσης προκάλεσε απρόβλεπτη και εκ των υστέρων αύξηση της φορολογίας για τις ποσότητες πέραν της ποσόστωσης, ενώ οι παραγωγοί δεν μπορούσαν να προβλέψουν, στην αρχή του έτους οπότε και υπογράφονται οι συμβάσεις, το ενδεχόμενο μιας τέτοιας υπέρβασης ούτε και την έντασή της. Χωρίς αναδρομική αύξηση της ποσόστωσης, οι παραγωγοί ρουμιού θα υποστούν σημαντικές απώλειες για τις ποσότητες καθ’ υπέρβαση της ποσόστωσης. Είναι επομένως αναγκαίο να επιτραπεί η αναδρομική αύξηση της ποσόστωσης από 1ης Ιανουαρίου 2016.

               (5)Οι υπόλοιπες παράμετροι της απόφασης αριθ. 189/2014/ΕΕ παραμένουν ως έχουν και η ανεξάρτητη οικονομική ανάλυση που διενεργήθηκε από τις υπηρεσίες της Επιτροπής και ολοκληρώθηκε τον Ιούλιο του 2016 επιβεβαίωσε ότι οι εισαγωγές στη Γαλλία παραδοσιακού ρουμιού προέλευσης Γουαδελούπης, Γαλλικής Γουιάνας, Μαρτινίκας και τη Ρεϊνιόν δεν αφορούν παρά μόνο ένα μικρό μέρος της συνολικής κατανάλωσης αλκοόλ στη Γαλλία. Για τον λόγο αυτό, η εφαρμογή μειωμένου φορολογικού συντελεστή δεν δύναται να προκαλέσει στρεβλώσεις του ανταγωνισμού στην αγορά του ρουμιού στη Γαλλία ούτε, κατά μείζονα λόγο, στην ενιαία αγορά.

               (6)Η παρούσα απόφαση δεν θίγει την ενδεχόμενη εφαρμογή των άρθρων 107 και 108 της ΣΛΕΕ.

               (7)Συνεπώς, η απόφαση αριθ. 189/2014/ΕΕ θα πρέπει να τροποποιηθεί ανάλογα,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               1. Στο άρθρο 3 της απόφασης αριθ. 189/2014/ΕΕ, η παράγραφος 1 αντικαθίσταται από το ακόλουθο κείμενο:

               «1.  Οι μειωμένοι συντελεστές ειδικού φόρου κατανάλωσης και VSS που προβλέπονται στο άρθρο 1 και εφαρμόζονται στο ρούμι που αναφέρεται στο άρθρο 2 περιορίζονται σε ετήσια ποσόστωση 120 000 εκατόλιτρων καθαρής αλκοόλης για την περίοδο μέχρι την 31η Δεκεμβρίου 2015. Για την περίοδο μεταξύ της 1ης Ιανουαρίου 2016 και της 31ης Δεκεμβρίου 2020, περιορίζονται σε ετήσια ποσόστωση 144 000 εκατόλιτρων καθαρής αλκοόλης.»

               Άρθρο 2

               Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                     Για το Συμβούλιο

                     O Πρόεδρος

                     (1)
                  Απόφαση του Συμβουλίου (2002/166/ΕΚ) της 18ης Φεβρουαρίου 2002, με την οποία επιτρέπεται στη Γαλλία να παρατείνει την εφαρμογή μειωμένου ειδικού φόρου κατανάλωσης για το «παραδοσιακό» ρούμι που παράγεται στα υπερπόντια διαμερίσματά της, ΕΕ L [55] της [26.02.2002], σ. [33].

                     (2)
                  Απόφαση του Συμβουλίου (2002/659/ΕΚ), της 9ης Οκτωβρίου 2007, με την οποία επιτρέπεται στη Γαλλία να εφαρμόσει μειωμένο ειδικό φόρο κατανάλωσης στο «παραδοσιακό» ρούμι που παράγεται στα υπερπόντια διαμερίσματά της και καταργείται η απόφαση αριθ. 2002/166/ΕΚ, ΕΕ L [270] της [13.10.2007], σ. [12].

                     (3)
                  Απόφαση αριθ. 896/2011/ΕΕ του Συμβουλίου, της 19ης Δεκεμβρίου 2011, για τροποποίηση της απόφασης 2007/659/ΕΚ όσον αφορά την περίοδο εφαρμογής και την ετήσια ποσόστωση με μειωμένο ειδικό φόρο κατανάλωσης, ΕΕ L [345] της [29.12.2011], σ. [18].

                     (4)
                  Απόφαση αριθ. 189/2014/ΕΕ του Συμβουλίου, της 20ής Φεβρουαρίου 2014, με την οποία επιτρέπεται στη Γαλλία να εφαρμόσει μειωμένο συντελεστή για ορισμένους έμμεσους φόρους στο «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν και με την οποία καταργείται η απόφαση 2007/659/ΕΚ, ΕΕ L [59] της [28.2.2014], σ. [1].

                     (5)
                  Σελίδα 28 της έκθεσης και παράρτημα 7 σελίδες 17 έως 20

                     https://circabc.europa.eu/sd/a/3e197d56-02d3-4efd-b056-5b7d53b8e196/Evaluation%20of%20Council%20Directive%2092-83-EEC%20on%20the%20harmonisation%20of%20the%20structures%20of%20excise%20duties%20on%20alcohol%20and%20alcoholic%20beverages.pdf

                     (6)

                     https://circabc.europa.eu/sd/a/c1011602-0d01-4d97-9ce1-56a23fa57929/Appendix%209a%20-%20Open%20public%20consultation%20summary%20report.pdf

                     (7)
                  ΕΕ C  της , σ. .

                     (8)
                  Απόφαση αριθ. 189/2014/ΕΕ του Συμβουλίου, της 20ής Φεβρουαρίου 2014, με την οποία επιτρέπεται στη Γαλλία να εφαρμόσει μειωμένο συντελεστή για ορισμένους έμμεσους φόρους στο «παραδοσιακό» ρούμι που παράγεται στη Γουαδελούπη, τη Γαλλική Γουιάνα, τη Μαρτινίκα και τη Ρεϊνιόν και με την οποία καταργείται η απόφαση 2007/659/ΕΚ (ΕΕ L 59 της 28.02.2014, σ.1)

                     (9)
                  Οδηγία 92/84/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη (ΕΕ L 316 της 31.10.1992, σ. 29).


Avis juridique important

|

51994PC0070(03)

ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση ειδικού προγράμματος έρευνας και τεχνολογικής ανάπτυξης προς εκτέλεση από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας (1995-1998)  /* COM/94/70 Τελικό - CNS 94/0074 */

Επίσημη Εφημερίδα αριθ. C 113 της 23/04/1994 σ. 0024

Πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης προς εκτέλεση από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας (1995-1998) (94/C 113/07) (Κείμενο που παρουσιάζει ενδιαφέρον για τον ΕΟΧ) COM(94) 70 τελικό - 94/0074(CNS)(Υπεβλήθη από την Επιτροπή στις 30 Μαΐου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,την πρόταση που υπέβαλε η Επιτροπή μετά από διαβουλεύσεις με την Επιστημονική και Τεχνική Επιτροπή,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,Εκτιμώντας:ότι το Συμβούλιο, με την απόφασή του . . ./. . ./Ευρατόμ, θέσπισε πρόγραμμα-πλαίσιο κοινοτικών ενεργειών έρευνας και εκπαίδευσης (1994-1998), στο οποίο καθορίζεται το σύνολο των δραστηριοτήτων έρευνας και τεχνολογικής ανάπτυξης, συμπεριλαμβανομένων των έργων επίδειξης, διεθνούς συνεργασίας, διάδοσης και αξιοποίησης των αποτελεσμάτων της έρευνας καθώς και επιμόρφωσης, στους τομείς της ασφάλειας της πυρηνικής σχάσης και της ελεγχόμενης θερμοπυρηνικής σύντηξης 7 ότι η παρούσα απόφαση βασίζεται στην αιτιολόγηση που εκτίθεται στο προοίμιο της παραπάνω απόφασης 7ότι το άρθρο 2 της απόφασης . . ./. . ./Ευρατόμ προβλέπει ότι το πρόγραμμα-πλαίσιο εφαρμόζεται μέσω ειδικών προγραμμάτων, τα οποία θεσπίζονται σύμφωνα με το άρθρο 7 της συνθήκης 7ότι, σύμφωνα με το άρθρο 1 τρίτο εδάφιο της απόφασης . . ./. . ./Ευρατόμ, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7ότι η απόφαση . . ./. . ./Ευρατόμ προβλέπει ότι ο μέγιστος συνολικός προϋπολογισμός του προγράμματος-πλαισίου θα επανεξεταστεί το αργότερο στις 30 Ιουνίου 1996 με προοπτική να προσαυξηθεί 7 ότι, ως αποτέλεσμα αυτής της επανεξέτασηε, ενδέχεται να αυξηθεί και το ποσό που κρίνεται αναγκαίο για την υλοποίηση του παρόντος προγράμματος 7ότι το περιεχόμενο του προγράμματος-πλαισίου καθορίστηκε με βάση την αρχή της επικουρικότητας 7 ότι στο παρόν ειδικό πρόγραμμα προσδιορίζεται το περιεχόμενο των δραστηριοτήτων που πρέπει να αναληφθούν σύμφωνα με την αρχή αυτή 7ότι το ΚΚΕρ καλείται να συνεισφέρει στην εφαρμογή του προγράμματος-πλαισίου με τις δραστηριότητες εκείνες, για τις οποίες διαθέτει ειδικές, αν όχι μοναδικές, ικανότητες και εγκαταστάσεις, καθώς και με δραστηριότητες επιστημονικής και τεχνικής στήριξης, οι οποίες είναι απαραίτητες για τη διαμόρφωση και την εφαρμογή των κοινοτικών πολιτικών καθώς και για την εκτέλεση των καθηκόντων που έχει αναλάβει η Επιτροπή σε σχέση με τη συνθήκη, στήριξη που απαιτεί την αμερόληπτη και ανεξάρτητη συνδρομή του Κέντρου 7 ότι η συνεισφορά αυτή θα πρέπει να αποτελέσει αναπόσπαστο μέρος μίας μακροπρόθεσμης στρατηγικής, που θα έχει ως αποτέλεσμα να διαδραματίσει το ΚΚΕρ σημαντικό ρόλο στον τομέα της ευρωπαϊκής επιστημονικής συνεργασίας 7ότι οι άμεσες ενέργειες του ΚΚΕρ περιλαμβάνουν θεσμικά κατοχυρωμένες δραστηριότητες έρευνας και επιστημονικής και τεχνικής στήριξης 7ότι οι ερευνητικές δραστηριότητες που εντάσσονται στο πλαίσιο των αμέσων ενεργειών, θα πρέπει να ασκηθούν με τρόπο που να εξασφαλίζει την αλληλοσυμπλήρωσή τους με τις αντίστοιχες έμμεσες ενέργειες 7ότι οι δραστηριότητες επιστημονικής και τεχνικής στήριξης των κοινοτικών πολιτικών, που εντάσσονται στο πλαίσιο των αμέσων ενεργειών, πρέπει να ανταποκρίνονται στις ανάγκες των εν λόγω πολιτικών για όλη τη διάρκεια του παρόντος προγράμματος 7ότι το ΚΚΕρ δύναται επιπλέον να συμμετέχει στις έμμεσες ενέργειες, οι οποίες αναλαμβάνονται βάσει των υπολοίπων ειδικών προγραμμάτων, με τους ίδιους όρους όπως οι τρίτοι που εδρεύουν στα κράτη μέλη 7ότι το ΚΚΕρ δύναται επίσης να συμμετέχει ανταγωνιστικά σε οποιαδήποτε άλλη δράση υλοποιείται από την Κοινότητα όπως και να εκτελεί εργασίες για λογαριασμό τρίτων 7ότι πρέπει να ενθαρρυνθεί η αναγνωριστική έρευνα 7ότι το ΚΚΕρ μπορεί να συμβάλει στη σύγκλιση των εθνικών, των κοινοτικών και των ευρωπαϊκών δράσεων έρευνας και τεχνολογικής ανάπτυξης και ότι, εφόσον συνδεθεί στενά με τη διαμόρφωση και την εφαρμογή των κοινοτικών πολιτικών, θα είναι σε θέση να λειτουργήσει - στους επιστημονικούς και τεχνικούς τομείς που καλύπτουν ιο ικανότητές του - ως κινητήρια δύναμη, σημείο εστίασης των δικτύων που συνενώνουν δημόσια και ιδιωτικά εργαστήρια των κρατών μελών και, επίσης, να χρησιμεύσει ως κέντρο βάρους σε ευρωπαϊκές κοινοπαξίες ερευνών σε συγκεκριμένους τομείς 7ότι είναι σκόπιμο να εκτιμηθούν στο πλαίσιο του παρόντος προγράμματος οι οικονομικές και κοινωνικές επιπτώσεις καθώς και οι ενδεχόμενοι τεχνολογικοί κίνδυνοι 7ότι πρέπει να εξετάζεται διαρκώς και συστηματικώς η πρόοδος της εφαρμογής του παρόντος προγράμματος για να είναι δυνατή η προσαρμογή του, κατά περίπτωση, στις επιστημονικές και τεχνολογικές εξελίξεις 7ότι επιβάλλεται να επιδιωχθεί η διεύρυνση των επιστημονικών και τεχνολογικών βάσεων της ευρωπαϊκής βιομηχανίας, ώστε να διευκολυνθεί η αύξηση της διεθνούς ανταγωνιστικότητάς της 7 ότι, κατά συνέπεια, πρέπει να προωθηθούν οι δραστηριότητες προκανονιστικής έρευνας που κρίνονται απαραίτητες βάσει άλλων πολιτικών της Κοινότητας 7ότι πρέπει να ενισχυθεί η οικονομική και κοινωνική συνοχή της Κοινότητας και να προωθηθεί η αρμονική ανάπτυξη στο σύνολό της, χωρίς να θίγεται ο στόχος της επιστημονικής και τεχνικής αριστείας 7 ότι οι δραστηριότητες του ΚΚΕρ θα πρέπει να συντελούν στην επίτευξη αυτών των σκοπών 7ότι επιβάλλεται να αποδοθεί ιδιαίτερη προσοχή στην ασφάλεια του κύκλου του πυρηνικού καυσίμου και στις επιπτώσεις του στο περιβάλλον 7ότι είναι αναγκαίο να ενταχθεί πληρέστερα το ΚΚΕρ σε δίκτυα ή κοινοπραξίες εταίρων από όλα τα κράτη μέλη, τόσο για τις θεσμικά κατοχυρωμένες όσο και για τις ανταγωνιστικές δραστηριότητές του 7 ότι, ειδικότερα, το ΚΚΕρ θα πρέπει να λειτουργήσει ως μοχλός για τη σύσφιγξη των δεσμών μεταξύ των ερευνητικών εργαστηρίων και ιδρυμάτων όλων των περιφερειών της Κοινότητας 7ότι, στον τομέα του ελέγχου των πυρηνικών διασφαλίσεων, το ΚΚΕρ πρέπει να συμβάλει στην ανάπτυξη νέων τεχνικών, οι οποίες είναι απαραίτητες για να εξασφαλιστεί η τήρηση των σχετικών υποχρεώσεων που απορρέουν από τη συνθήκη 7ότι θα πρέπει η Επιτροπή, στηριζόμενη κυρίως στην ειδίκευση του ΚΚΕρ στον τομέα του ελέγχου των διασφαλίσεων, να συνδράμει τις αρμόδιες αρχές των νέων ανεξαρτήτων κρατών στην εγκατάσταση συνεκτικού και αξιόπιστου συστήματος για την άσκηση ελέγχου στο σύνολο των επικρατειών τους, με σκοπό ιδίως να εξαλειφθεί κάθε πιθανή πηγή παράνομης εμπορίας πυρηνικών υλικών 7ότι, γενικότερα, η Επιτροπή οφείλει, αξιοποιώντας κυρίως τις ικανότητες του ΚΚΕρ, να εξακολουθήσει να συνεισφέρει στην εγκατάσταση διεθνούς συστήματος, συνέκτικου και αξιόπιστου, για τον έλεγχο των διασφαλίσεων, μέσω της συνεργασίας της με τους αρμόδιους διεθνείς οργανισμούς και ιδίως τον ΔΟΑΕ καθώς και με τις τρίτες χώρες που θα επιθυμούσαν να μετέχουν σ' ένα τέτοιο σύστημα 7ότι η Επιτροπή θα πρέπει να εκμεταλλευθεί κατάλληλα τις εργασίες και την πείρα του ΚΚΕρ στις δραστηριότητές της που αφορούν την υποστήριξη των χωρών της Κεντρικής και Ανατολικής Ευρώπης καθώς και των Νέων Ανεξαρτήτων Κρατών σε θέματα πυρηνικής ασφάλειας και πυρηνικών διασφαλίσεων 7ότι, για την εφαρμογή του παρόντος προγράμματος, είναι δυνατόν να αποδειχθούν σκόπιμες οι δραστηριότητες διεθνούς συνεργασίας με άλλες τρίτες χώρες και διεθνείς οργανισμούς σύμφωνα με το άρθρο 101 δεύτερο εδάφιο της Συνθήκης 7ότι, στο πνεύμα αυτό, το ΚΚΕρ θα πρέπει να αναπτύξει προνομιακές σχέσεις με δημόσιους ή ιδιωτικούς οργανισμούς καθώς και επιχειρήσεις που εδρεύουν σε τρίτες χώρες, ιδίως ευρωπαϊκές 7ότι το ΚΚΕρ μπορεί να συμβάλει στη διάδοση και αξιοποίηση των αποτελεσμάτων των δραστηριοτήτων του 7ότι πρέπει να διενεργηθεί ανεξάρτητη αξιολόγηση της διαχείρισης και της προόδου του προγράμματος, με σκοπό να συγκεντρωθούν όλα τα στοιχεία εκτίμησης που θα είναι απαραίτητα κατά τον καθορισμό των στόχων του δευτέρου προγράμματος-πλαισίου 7 ότι, τέλος, όταν περατωθεί το πρόγραμμα αυτό, πρέπει να διενεργηθεί η τελική αξιολόγηση των αποτελεσμάτων του σε σχέση με τους στόχους που καθορίζονται στην παρούσα απόφαση 7ότι, το διοικητικό συμβούλιο του ΚΚΕρ διαδραματίζει ουσιαστικό ρόλο, αφενός στη λειτουργία του ΚΚΕρ και, αφετέρου, στην άσκηση των δραστηριοτήτων του,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Θεσπίζεται ειδικό πρόγραμμα δραστηριοτήτων έρευνας και τεχνολογικής ανάπτυξης προς εκτέλεση από το Κοινό Κέντρο Ερευνών για τη χρονική περίοδο από 1ης Ιανουαρίου 1995 έως 31 Δεκεμβρίου 1998.Άρθρο 2 Η Επιτροπή, επικουρουμένη από το Διοικητικό Συμβούλιο του ΚΚΕρ (καλούμενο στο εξής «Διοικητικό Συμβούλιο»), είναι υπεύθυνη για την εφαρμογή του παρόντος προγράμματος και, για το σκοπό αυτό, ζητεί τις υπηρεσίες του ΚΚΕρ.Άρθρο 3 1. Οι δραστηριότητες που αναφέρονται στο άρθρο 1 περιλαμβάνουν τις θεσμικά κατοχυρωμένες δραστηριότητες έρευνας και τις θεσμικά κατοχυρωμένες δραστηριότητες επιστημονικής και τεχνικής στήριξης.2. Οι θεσμικά κατοχυρωμένες δραστηριότητες έρευνας, όπως ορίζονται στο παράρτημα 1Α, είναι εκείνες για τις οποίες το ΚΚΕρ διαθέτει ειδικές, αν όχι μοναδικές, ικανότητες και οι οποίες συνεισφέρουν στην πολιτική Ε & ΤΑ της Ένωσης. Ασκούνται με τρόπο που εξασφαλίζει την αλληλοσυμπλήρωσή τους με τις αντίστοιχες έμμεσες ενέργειες που συνιστούν τα υπόλοιπα προγράμματα του προγράμματος-πλαισίου.3. Οι θεσμικά κατοχυρωμένες δραστηριότητες επιστημονικής και τεχνικής στήριξης, όπως ορίζονται στο παράρτημα ΙΒ, είναι εκείνες οι οποίες απαιτούνται για τη διαμόρφωση και την εφαρμογή άλλων κοινοτικών πολιτικών, καθώς και για την εκτέλεση των καθηκόντων που έχει αναλάβει η Επιτροπή σε σχέση με τη συνθήκη, στήριξη που απαιτεί την αμερόληπτη και ανεξάρτητη συνδρομή του ΚΚΕρ.Άρθρο 4 1. Το ΚΚΕρ συμμετέχει στην υλοποίηση των δραστηριοτήτων που αφορούν την έρευνα, την τεχνολογική ανάπτυξη, τη διεθνή συνεργασία, τη διάδοση και αξιοποίηση των αποτελεσμάτων της έρευνας καθώς και την επιμόρφωση στους τομείς της πυρηνικής ασφάλειας και των πυρηνικών διασφαλίσεων και της ελεγχόμενης θερμοπυρηνικής σύντηξης, με τις άμεσες ενέργειές του και με τις δραστηριότητες αναγνωριστικής έρευνας.2. Συμβάλλει επίσης στην υλοποίηση της κοινοτικής δράσης στον τομέα της έρευνας και της τεχνολογικής ανάπτυξης και επίδειξης με τη συμμετοχή του στις έμμεσες ενέργειες που αναλαμβάνονται βάσει των υπολοίπων ειδικών προγραμμάτων, συμπράττοντας με έναν ή περισσότερους εταίρους που εδρεύουν σε κράτη μέλη.3. Τέλος, το ΚΚΕρ συμμετέχει στην υλοποίηση της κοινοτικής δράσης στον τομέα της έρευνας και της τεχνολογικής ανάπτυξης και επίδειξης με την ένταξή του σε δίκτυα ή κοινοπραξίες εταίρων από όλα τα κράτη μέλη. Μεριμνά ιδιαίτερα για τη σύσφιγξη των δεσμών μεταξύ των ερευνητικών εργαστηρίων και ιδρυμάτων όλων των περιφερειών της Κοινότητας.Άρθρο 5 1. Το ποσό που κρίνεται αναγκαίο για την εκτέλεση των δραστηριοτήτων του ΚΚΕρ ανέρχεται σε 300 εκατομμύρια Ecu.2. Στο παραρτημα ΙΙ παρατίθεται ενδεικτική κατανομή του ποσού αυτού.3. Το προαναφερόμενο ποσό, που κρίνεται αναγκαίο για την εκτέλεση του προγράμματος, ενδέχεται να αυξηθεί ως αποτέλεσμα της απόφασης που αναφέρεται στο άρθρο 1 παράγραφος 3 της απόφασης . . ./. . ./Ευρατόμ και σύμφωνα με αυτήν.4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με τις επιστημονικές και τεχνολογικές προτεραιότητες που έχουν καθοριστεί από το πρόγραμμα-πλαίσιο.Άρθρο 6 Τα μέσα εκτέλεσης του παρόντος προγράμματος προσδιορίζονται στο παράρτημα ΙΙΙ.Άρθρο 7 1. Η Επιτροπή, επικουρούμενη από το διοικητικό συμβούλιο, εξετάζει διαρκώς και συστηματικώς την πρόοδο της εφαρμογής του παρόντος προγράμματος σε σχέση με τους στόχους που αναφέρονται στο παράρτημα Ι. Εκτιμά συγκεκριμένα κατά πόσον οι στόχοι, οι προτεραιότητες και τα χρηματοδοτικά μέσα ακολουθούν πάντοτε την εξέλιξη της κατάστασης. Με βάση τα αποτελέσματα αυτής της εξέτασης, υποβάλλει ενδεχομένως προτάσεις για την προσαρμογή ή τη συμπλήρωση αυτού του προγράμματος και, προκειμένου για τις δραστηριότητες επιστημονικής και τεχνικής στήριξης των κοινοτικών πολιτικών, λαμβάνει τα αναγκαία μέτρα για να εξασφαλίσει ότι ανταποκρίνονται στις ανάγκες αυτών των πολιτικών.2. Πριν από τις 15 Απριλίου κάθε έτους, η Επιτροπή διαβιβάζει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή έκθεση σχετικά με την εφαρμογή της παρούσας απόφασης, συνοδευόμενη από τις παρατηρήσεις του διοικητικού συμβουλίου. Το τελευταίο δύναται επίσης να υποβάλλει, μέσω της Επιτροπής, στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή, χωριστή έκθεση για οποιοδήποτε θέμα σχετικό με την εφαρμογή της παρούσας απόφασης.3. Ως συμβολή στη γενική αξιολόγηση των κοινοτικών δραστηριοτήτων που προβλέπονται στο άρθρο 4 παράγραφος 2 της απόφασης για τη θέσπιση του προγράμματος-πλαισίου, η Επιτροπή, αφού ζητήσει τη γνώμη του διοικητικού συμβουλίου, αναθέτει σε ανεξάρτητους εμπειρογνώμονες να αξιολογήσουν τις ερευνητικές δραστηριότητες που καλύπτει το παρόν πρόγραμμα καθώς και τη διαχείρισή τους.4. Μετά τη λήξη του παρόντος προγράμματος, η Επιτροπή, αφού ζητήσει τη γνώμη του διοικητικού συμβουλίου, αναθέτει σε ανεξάρτητους εμπειρογνώμονες την τελική αξιολόγηση των αποτελεσμάτων του σε σχέση με τους στόχους που καθορίζονται στο παράρτημα ΙΙΙ του προγράμματος-πλαισίου και στο παράρτημα Ι της παρούσας απόφασης. Η έκθεση τελικής αξιολόγησης διαβιβάζεται στο Συμβούλιο, στο Ευρωπαϊκό Κοινοβούλιο και στην Οικονομική και Κοινωνική Επιτροπή.Άρθρο 8 Η Επιτροπή, σε συνεργασία με το διοικητικό συμβούλιο, μεριμνά για τη διενέργεια συστηματικών διαβουλεύσεων με τις ενδιαφερόμενες επιτροπές προγραμμάτων, ώστε να εξασφαλιστεί η αλληλοσυμπλήρωση μεταξύ των εμμέσων ενεργειών, των αντίστοιχων εθνικών δραστηριοτήτων και των θεσμικά κατοχυρωμένων ερευνητικών δραστηριοτήτων του ΚΚΕρ στους ίδιους τομείς και, επίσης, να διασφαλιστεί μια συνεπής προσέγγιση.Άρθρο 9 1. Η Επιτροπή εξουσιοδοτείται, κατά την έννοια του άρθρου 101 δεύτερο εδάφιο της συνθήκης, να αρχίσει διαπραγματεύσεις για τη σύναψη διεθνών συμφωνιών, κυρίως με τις ευρωπαϊκές τρίτες χώρες καθώς και με διεθνείς οργανισμούς που εδρεύουν στην Ευρώπη, με σκοπό τη σύνδεσή τους με τις δραστηριότητες του ΚΚΕρ.2. Η Επιτροπή δύναται, επικουρούμενη από το διοικητικό συμβούλιο και με βάση το κριτήριο του αμοιβαίου οφέλους, να ζητεί από το ΚΚΕρ να εκτελέσει έργα από κοινού με οργανισμούς και επιχειρήσεις που εδρεύουν σε τρίτες χώρες, κυρίως στις ευρωπαϊκές, στο πλαίσιο των ειδικών προγραμμάτων που εφαρμόζει το ΚΚΕρ.Άρθρο 10 Η παρούσα απόφαση απευθύνεται στα κράτη μέλη.ΠΑΡΑΡΤΗΜΑ I ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ Το παρόν ειδικό πρόγραμμα αντικατοπτρίζει απόλυτα τις κατευθύνσεις του προγράμματος-πλαισίου, του οποίου εφαρμόζει τα κριτήρια επιλογής και διασαφηνίζει τους επιστημονικούς και τεχνολογικούς στόχους.Οι στόχοι του παρόντος προγράμματος βασίζονται στο παράρτημα ΙΙΙ του προγράμματος-πλαισίου.Το Κοινό Κέντρο Ερευνών (ΚΚΕρ) θα διεξαγάγει εργασίες στρατηγικής και εφαρμοσμένης έρευνας. Οι δραστηριότητες αυτές θα υλοποιηθούν ως αναπόσπαστο τμήμα του ευρωπαϊκού επιστημονικού και τεχνολογικού κυκλώματος και αναμένεται επίσης να συμβάλουν στην επιστημονική εμπέδωση των διαφόρων κοινοτικών πολιτικών. Οι εργασίες θα στηριχθούν στα εξής στοιχεία:- επιστημονική και τεχνική αριστεία,- ουδετερότητα και ανεξαρτησία,- ανωτερότητα και εξειδίκευση των εγκαταστάσεων έρευνας,- άνοιγμα προς το σύνολο των κρατών μελών της Κοινότητας.Σύμφωνα με τις προτεραιότητες που καθορίζει το Λευκό Βιβλίο «Ανάπτυξη, ανταγωνιστικότητα, απασχόληση» στον τομέα της έρευνας, οι ερευνητικές δραστηριότητες που θα αναπτύξει το ΚΚΕρ στον επιστημονικό και τεχνικό τομέα πρέπει να ανταποκρίνονται στις ανάγκες της Κοινότητας στο σύνολό της, των οργάνων και των κρατών μελών της, ώστε το κέντρο να:- συμβάλει στην ενίσχυση των επιστημονικών και τεχνολογικών βάσεων της ευρωπαϊκής βιομηχανίας και στην αύξηση της διεθνούς ανταγωνιστικότητάς της,- εξασφαλίσει την ανεξάρτητη επιστημονική ειδίκευση, η οποία είναι απαραίτητη για την πραγμάτωση των κοινοτικών πολιτικών και την εκτέλεση των καθηκόντων που έχει αναθέσει στην Κοινότητα η συνθήκη,- παράσχει επιστημονικές και τεχνικές υπηρεσίες προς τα όργανα της Κοινότητας και να θέσει τις ικανότητές του και τις επιστημονικές και τεχνικές εγκαταστάσεις του στη διάθεση δημόσιων και ιδιωτικών οργανισμών,- συμβάλει στη βελτίωση των συνυφασμένων με την ασφάλεια του πληθυσμού πλευρών των νέων τεχνολογιών,- συμβάλει στη μέγιστη βελτίωση των μελετών περιβαλλοντικών επιπτώσεων και της προστασίας του περιβάλλοντος,- συμβάλει στη μείωση των διαφορών επιστημονικού και τεχνολογικού επιπέδου που υφίστανται μεταξύ των κρατών μελών της Κοινότητας.Η ευρωπαϊκή διάσταση των εργασιών του οφείλει να παραμείνει ένα από τα ουσιώδη ισχυρά σημεία του ΚΚΕρ. Οι δραστηριότητές του θα πρέπει να χαρακτηρίζονται από πολυεπιστημονική προσέγγιση, βασισμένη στο ευρύ φάσμα των ικανοτήτων του. Ο πολυεπιστημονικός αυτός χαρακτήρας αντανακλάται στην επιλογή των τομέων με τους οποίους ασχολούνται τα ινστιτούτα του, αποτελώντας εγγύηση της ικανότητάς του να ανταποκριθεί σε πιθανές νέες προκλήσεις.Χάρις στις ικανότητές του και στη συμμετοχή του στη διαμόρφωση και εφαρμογή των κοινοτικών πολιτικών, το ΚΚΕρ θα συμβάλει στην ενοποίηση των εθνικών, των κοινοτικών και των ευρωπαϊκών δράσεων. Θα συμμετάσχει επομένως σε δίκτυα δημοσίων ή ιδιωτικών εργαστηρίων στα κράτη μέλη ή σε ευρωπαϊκές ερευνητικές κοινοπραξίες και θα είναι σε θέση να καταστεί το σημείο εστίασης στα πεδία που καλύπτουν οι ικανότητές του.Αυτή η πολύπλευρη δυναμικότητα δεν πρέπει πάντως να προκλέσει υπέρμετρο κατακερματισμό των αναλαμβανόμενων εργασιών. Χωρίς να παραβλέπονται οι προσδοκίες των πελατών του, το Κέντρο και το διευθυντικό προσωπικό του οφείλουν να έχουν ακριβή εικόνα των επιστημονικών και τεχνικών κατευθύνσεων που αρμόζουν στο ΚΚΕρ και να είναι σε θέση να διατηρήσουν ισορροπία, προκειμένου να εξασφαλίσουν ότι οι εγκρινόμενες δραστηριότητες και συμβάσεις μπορούν να εκτελεστούν ανά πάσα στιγμή στο απαιτούμενο επίπεδο επάρκειας, τόσο από ποιοτικής όσο και από ποσοτικής πλευράς.Οι εργασίες που θα εκτελέσει το ΚΚΕρ ανήκουν σε δύο κατηγορίες:- θεσμικά κατοχυρωμένες ερευνητικές δραστηριότητες,- θεσμικά καταχυρωμένες δραστηριότητες για την επιστημονική και τεχνική στήριξη των κοινοτικών πολιτικών.Α. ΘΕΣΜΙΚΑ ΚΑΤΟΧΥΡΩΜΕΝΕΣ ΕΡΕΥΝΗΤΙΚΕΣ ΔΡΑΣΤΗΡΙΟΤΗΤΕΣΑυτές οι δραστηριότητες έρευνας, επιμόρφωσης και επίδειξης, για τις οποίες το ΚΚΕρ διαθέτει ειδικές, αν όχι μοναδικές στην Κοινότητα, ικανότητες και εγκαταστάσεις, συμβάλλουν στην εφαρμογή της κοινοτικής πολιτικής στον τομέα της έρευνας.- Ασφάλεια της πυρηνικής σχάσηςΗ δράση αυτή έχει ως στόχο να αυξήσει τις επιστημονικές και τεχνικές γνώσεις και να συμβάλει στην ανάπτυξη τεχνολογιών, με σκοπό να βελτιωθεί η ασφάλεια ολόκληρου του κύκλου του πυρηνικού καυσίμου και να μειωθούν οι επιπτώσεις που έχει στο περιβάλλον η χρήση της νέας αυτής ενεργειακής πηγής, καθώς και στην ανάγκη ανάληψης των κοινοτικών ευθυνών που απορρέουν από την εφαρμογή της συνθήκης.Το ΚΚΕρ θα συνεισφέρει στα ακόλουθα πεδία:- ασφάλεια των αντιδραστήρων,- ασφάλεια του κύκλου του πυρηνικού καυσίμου,- έλεγχος διασφαλίσεων και διαχείριση των σχάσιμων υλικών.Ασφάλεια των αντιδραστήρωνΟι δραστηριότητες του ΚΚΕρ θα αφορούν κατά βάση τα εξής στοιχεία:- συμβολή στην πρόληψη των ατυχημάτων: επεξεργασία τεχνικών μη καταστρεπτικής ανάλυσης (NDA) για να γίνουν αυστηρότερες και ακριβέστερες οι διαδικασίες επιθεώρησης, ανάπτυξη μεθοδολογιών χαρακτηρισμού για να διευκολυνθεί η εναρμόνιση των παραπάνω διαδικασιών,- στοχαστικές μελέτες ασφάλειας: το ΚΚΕρ θα συμβάλει στη βελτίωση των μεθοδολογιών και στην επίτευξη συναίνεσης για την εφαρμογή τους στο πλαίσιο των μελετών ασφάλειας,- εκπόνηση μελετών, μέσω των ευρωπαϊκών δικτύων, με αντικείμενο τους μηχανισμούς γήρανσης των κατασκευαστικών στοιχείων, τη μέθοδο μετριασμού, την εκτίμηση της ακεραιότητας των δομών και των δυνατοτήτων επιθεώρησης,- μελέτες για το σοβαρά ατυχήματα: οι μελέτες αυτές θα εκπονηθούν, αφενός μεν με ανάλυση των φαινομένων που παρατηρούνται εντός και εκτός του δοχείου του αντιδραστήρα, κατά τη διάρκεια πειραμάτων υποβάθμισης του πυρήνα του με πραγματικά υλικά και σε πραγματικές συνθήκες θερμοκρασίας, εργασίες που θα διεξαχθούν στο ΚΚΕρ σε μικρή και μεγάλη κλίμακα 7 αφετέρου δε, με συνεισφορά στη μελέτη της έκλυσης προϊόντων σχάσης και των σχετικών φαινομένων μεταφοράς, η οποία συνίσταται στη συμμετοχή του ΚΚΕρ στην ερμηνεία των αποτελεσμάτων των πειραμάτων προσομοίωσης των εκλύσεων λόγω ατυχήματος, που πραγματοποιούνται σε άλλα εργαστήρια, κυρίως της CEA [μελέτες για το αρχικό αίτιο (source term)], καθώς και με τη διεξαγωγή στο Κέντρο δοκιμών επανεναιώρησης αερολυμάτων. Οι εν λόγω μελέτες θα εκπονηθούν σε συντονισμό με τις δραστηριότητες που προβλέπονται από τις έμμεσες ενέργειες στο συγκεκριμένο τομέα.Οι παραπάνω εργασίες θα εξακολουθήσουν να αποτελούν αντικείμενο μίας τεράστιας προσπάθειας συνεργασίας στο πλαίσιο δικτύων που συνενώνουν ευρωπαίους και μη ευρωπαίους εταίρους, με σκοπό ιδίως την ανάπτυξη κοινών εργαλείων υπολογισμού που θα απευθύνονται στη βιομηχανία και στις αρμόδιες για την ασφάλεια αρχές.Στις εργασίες αυτές θα γίνει εκτεταμένη χρήση της ευχέρειας του ΚΚΕρ να συγκροτεί δίκτυα συνεργασίας μεταξύ των οικείων ευρωπαίων εταίρων, συμμετέχοντας κατ' αυτόν τον τρόπο στην εφαρμογή της προβλεπόμενης από τη συνθήκη κοινοτικής πολιτικής.Ασφάλεια του κύκλου του καυσίμουΟι διεξαγόμενες στο ΚΚΕρ μελέτες έχουν ως κύριο στόχο τη μείωση των επιπτώσεων της χρήσης της πυρηνικής ενέργειας στο περιβάλλον, μέσω ερευνών με αντικείμενο τον κύκλο του καυσίμου, οι οποίες παρέχουν τη δυνατότητα να βελτιστοποιηθεί η διαχείριση του πέρατος του κατάντη κύκλου. Οι εν λόγω μελέτες θα εκπονηθούν σε συντονισμό με τις δραστηριότητες που προβλέπονται από τις έμμεσες ενέργειες στο συγκεκριμένο τομέα.Οι έρευνες αυτές θα αποσκοπούν στην καλύτερη γνώση των ακτινιδών και του κύκλου του πλουτωνίου καθώς και στην κατάστρωση της καλύτερης δυνατής στρατηγικής σε θέματα διαχείρισης αποβλήτων, ιδιαίτερα χάρις στην ελαχιστοποίηση της παραγωγής αποβλήτων υψηλής ραδιενέργειας. Στις έρευνες θα ληφθεί υπόψη η σημειούμενη εξέλιξη στο σχεδιασμό των αντιδραστήρων.Οι παραπάνω έρευνες θα αποσκοπούν παράλληλα στη στήριξη της σημερινής στρατηγικής των κρατών μελών, που έχει ως άξονα την απόρριψη των ραδιενεργών αποβλήτων σε βαθείς γεωλογικούς σχηματισμούς, και στη διερεύνηση στρατηγικών διαχείρισης που θα επέτρεπαν πιθανώς τη μείωση του όγκου των αποβλήτων από τις μελλοντικές εγκαταστάσεις του κύκλου του καυσίμου. Η έρευνα θα διεξαχθεί σε στενή συνεργασία με τα εθνικά εργαστήρια.Οι δραστηριότητες θα αφορούν κυρίως τα εξής θέματα:- μελέτες με αντικείμενο την ασφάλεια της συμπεριφοράς των πυρηνικών καυσίμων UO2 και μεικτό οξείδιο),- μελέτες βασικής φυσικοχημείας και στερεάς καταστάσεως των ακτινιδών,- μελέτη των πυρηνικών αερολυμάτων,- ελαχιστοποίηση των δευτερευουσών ακτινιδών και λοιπών ραδιονουκλειδίων μακράς διάρκειας ζωής, τα οποία σχηματίζονται στον κύκλο του πυρηνικού καυσίμου,- τεχνολογία των πλουτωνιούχων καυσίμων,- χαρακτηρισμός των ακτινοβολημένων καυσίμων με σκοπό την τελική διάθεσή τους,- ραδιονουκλεΐδια για ιατρικές εφαρμογές.Έλεγχος διασφαλίσεων και διαχείριση των σχάσιμων υλικώνΗ έρευνα που διεξάγεται στο ΚΚΕρ αποσκοπεί στην επίτευξη, στις απαιτούμενες προθεσμίες, αποτελεσμάτων ή νέων τεχνικών, η εφαρμογή των οποίων είναι αναγκαία για να εξασφαλιστεί η τήρηση των υποχρεώσεων σε θέματα ελέγχων των διασφαλίσεων που επιβάλλει η συνθήκη και εκείνων που απορρέουν από τη συνθήκη περί μη εξαπλώσεως των πυρηνικών όπλων.Είναι σκόπιμο, μεταξύ άλλων, να αναπτυχθούν τεχνικές που θα επιτρέψουν να αντιμετωπιστούν οι τυχόν νέες προκλήσεις, οι οποίες θα προκύψουν από την εξέλιξη του κύκλου του καυσίμου και την ένταση των ελέγχων.Οι σχετικές δραστηριότητες αποβλέπουν στην ανάπτυξη και στη βελτίωση τεχνικών όπως:- οι τεχνικές μη καταστρεπτικών δοκιμών με ακτινοβολία γ και ακτινοβολία νετρονίων για την ανάλυση των αποβλήτων, των υπολειμμάτων παραγωγής και των ακτινοβολημένων καυσίμων 7- οι μετρήσεις όγκου και βάρους υλικών σε μεγάλες δεξαμενές στις εγκαταστάσεις παρασκευής καυσίμου και στις εγκαταστάσεις επανεπεξεργασίας 7- οι τεχνικές σφράγισης και τα νέα συστήματα σήμανσης για τα αντικείμενα που περιέχουν πυρηνικά υλικά και τους περιέκτες 7- τα συστήματα επιτήρησης, στα οποία χρησιμοποιείται η αποθήκευση και επεξεργασία εικόνων με ψηφιακή μορφή για την αυτόματη παρακολούθηση και τον αυτόματο έλεγχο καθώς και, μακροπρόθεσμα, τη βελτίωση των καταγραφών, χωρίς να απαιτείται η παρουσία επιθεωρητών.Θα καταβληθεί ιδιαίτερη προσπάθεια σε σχέση με την έρευνα για το σχεδιασμό πολυαισθητηριακών ολοκληρωμένων συστημάτων, που θα μπορούν να λειτουργούν χωρίς την παρουσία επιθεωρητών, χρησιμοποιώντας τεχνολογία κινητής ρομποτικής. Στα συστήματα αυτά θα χρησιμοποιούνται λογισμικά τεχνητής νοημοσύνης για τη συγκέντρωση των δεδομένων και τη λογιστική των υλικών.Για τις δραστηριότητες αυτές θα χρησιμοποιηθούν κυρίως οι πειραματικές εγκαταστάσεις PERLA (Performance and training Laboratory), TAME (Tank Measurement) και LASCO (Surveillance and Containment) του ΚΚΕρ, οι οποίες επιτρέπουν τη διεξαγωγή πειραμάτων σε συνθήκες αντιπροσωπευτικές των πραγματικών των πυρηνικών εγκαταστάσεων.Τέλος, οι δραστηριότητες του ΚΚΕρ στον τομέα των ελέγχων των διασφαλίσεων είναι επίσης ενσωματωμένες στην ευρωπαϊκή συνεργασία, της οποίας δείγμα είναι το δίκτυο ESARDA (European Safeguards Research and Development Association), και στη διεθνή συνεργασία με τις Ηνωμένες Πολιτείες, τον Καναδά, την Ιαπωνία και τη Ρωσία.- Ελεγχόμενη θερμοπυρηνική σύντηξηΗ σχετική δραστηριότητα του ΚΚΕρ εντάσσεται στο κοινοτικό ερευνητικό πρόγραμμα με αντικείμενο τη σύντηξη. Αποσκοπεί στη βελτίωση του γνωστικού υποβάθρου και της τεχνολογίας σχετικά με τη διάσταση «ασφάλεια και περιβάλλον» των μελλοντικών μηχανών που προορίζονται για το ευρωπαϊκό πρόγραμμα. Το μεγαλύτερο μέρος των εργασιών θα αφιερωθεί στην υποστήριξη του ITER αλλά είναι δυνατόν να καλυφθεί και οποιοσδήποτε άλλος αντιδραστήρας σύντηξης.Για το σκοπό αυτό, το ΚΚΕρ μελέτησε και κατασκεύασε το Ευρωπαϊκό Εργαστήριο Χειρισμού του Τριτίου (ETHEL). Στόχος της εγκατάστασης αυτής είναι η ανάπτυξη μεθόδων για το χειρισμό του τριτίου αλλά θα αποδοθεί ιδιαίτερη προσοχή στην εξακρίβωση της καταλληλότητας και της τήρησης των προδιαγραφών των μεθόδων για την πρόληψη και τον περιορισμό των απορριμμάτων τριτίου και προϊόντων ενεργοποίησής του στο χώρο εργασίας και στο περιβάλλον, τόσο στις κανονικές συνθήκες όσο και σε περίπτωση ατυχήματος.Το εργαστήριο αυτό μπορεί επίσης να παρέχει δυνατότητες έρευνας σε κάθε ευρωπαϊκό φορέα που είναι μέλος του κοινοτικού προγράμματος για τη σύντηξη ή συνδεδεμένος με αυτό.Ένα μέρος των εργασιών θα έχει ως αντικείμενο την ανάπτυξη και το χαρακτηρισμό υλικών που πρέπει να πληρούν τις ακόλουθες απαιτήσεις: καλή συμβατότητα με το τρίτιο, συμπεριφορά αποτελεσματικού φραγμού στη διείσδυση τριτίου με χαμηλή ραδιενέργεια εξ επαγωγής. Το ΚΚΕρ, με μακρόχρονη πείρα στα θέματα αυτά, θα έχει ουσιαστική συνεισφορά στο πλαίσιο του ITER καθώς και στην ικανοποίηση των πιο μακροπρόθεσμων αναγκών του προγράμματος για τη σύντηξη.Το ΚΚΕρ θα εκπονήσει, συμπληρωματικά προς τις παραπάνω δραστηριότητες, γενικότερες μελέτες που θα συμπεριλάβουν τη λειτουργική ασφάλεια κατά τις εργασίες συντήρησης, με βάση συγκεκριμένα αιτήματα σχετικά με το έργο ITER ή, ευρύτερα, το πρόγραμμα για τη σύντηξη, κυρίως μελέτες με θέμα τα υλικά χαμηλού βαθμού ενεργοποίησης και τον τηλεχειρισμό.Β. ΘΕΣΜΙΚΑ ΚΑΤΟΧΥΡΩΜΕΝΕΣ ΔΡΑΣΤΗΡΙΟΤΗΤΕΣ ΕΠΙΣΤΗΜΟΝΙΚΗΣ ΚΑΙ ΤΕΧΝΙΚΗΣ ΣΤΗΡΙΞΗΣΟι δραστηριότητες αυτές είναι απαραίτητες για τη διαμόρφωση και την εφαρμογή των κοινοτικών πολιτικών καθώς και την άσκηση των καθηκόντων που έχει αναλάβει η Επιτροπή σε σχέση με τη συνθήκη.Η περιγραφή που ακολουθεί βασίζεται στις σημερινές ανάγκες των κοινοτικών πολιτικών και είναι ενδεικτική, επιδεχόμενη τροποποιήσεις σύμφωνα με τις σχετικές διατάξεις του άρθρου 7 παράγραφος 1.Ασφάλεια της πυρηνικής σχάσης - Ασφάλεια των αντιδραστήρωνΗ δραστηριότητα αυτή προορίζεται να καλύψει συγκεκριμένες ανάγκες που συνδέονται με την προώθηση και την εναρμόνιση των κριτηρίων ασφαλείας για τους αντιδραστήρες, λαμβανομένων υπόψη και των κοινοτικών ενεργειών για την ασφάλεια των πυρηνικών σταθμών ηλεκτροπαραγωγής που λειτουργούν στις χώρες της Κεντρικής και Ανατολικής Ευρώπης καθώς και στις δημοκρατίες της πρώην ΕΣΣΔ.Οι παραπάνω ανάγκες έχουν σχέση με τα ακόλουθα κυρίως θέματα:- σοβαρά ατυχήματα: απαιτήσεις και εκτίμηση της ασφάλειας, διαχειριστική στρατηγική,- στοχαστικές μελέτες προς χρήση στις εκτιμήσεις της ασφάλειας,- μηχανισμοί γήρανσης των κατασκευαστικών στοιχείων και ανάπτυξη μεθοδολογιών χαρακτηρισμού.Έλεγχοι διασφαλίσεωνΣτόχος είναι η παροχή επιστημονικής και τεχνικής στήριξης για τη διενέργεια των ελέγχων των διασφαλίσεων, σύμφωνα με τη συνθήκη Ευρατόμ, και η ανάλογη υποστήριξη του ΔΟΑΕ στο πλαίσιο της εφαρμογής των συμφωνιών εγγυήσεων μεταξύ του οργανισμού αυτού, της Κοινότητας και των κρατών μελών καθώς και της συνθήκης για τη μη εξάπλωση των πυρηνικών όπλων.Μεταξύ των πεδίων που καλύπτει η παροχή στήριξης στην Κοινότητα, συγκαταλέγονται:- η ανάπτυξη και η λειτουργία των εργαστηρίων που εκτελούν αναλύσεις επιτόπου για την εξακρίβωση της τήρησης των προδιαγραφών σε ορισμένες μεγάλες εγκαταστάσεις του κύκλου του καυσίμου στα κράτη μέλη (ανακοίνωση της Επιτροπής στο Συμβούλιο και στο Κοινοβούλιο της 24ης Μαρτίου 1992),- αναλύσεις δειγμάτων για τους ελέγχους διασφαλίσεων ECSAM/European Commission's Safeguards Analytical Measurements) στο πλαίσιο δικτύου, του οποίου η λειτουργία εξασφαλίζεται από το ΚΚΕρ,- μη καταστρεπτικές δοκιμές, μετρήσεις για τον έλεγχο των δεξαμενών, ανάπτυξη και βαθμονόμηση αυτομάτων οργάνων και συστημάτων μετρήσεων,- η ανάπτυξη τεχνολογίας για τη σφράγιση καυσίμων και περιεκτών καθώς και τεχνικών ταυτοποίησης και επιτήρησης,- η ανάπτυξη ολοκληρωμένων συστημάτων επιτήρησης χωρίς την παρουσία επιθεωρητών καθώς και μηχανοργανωμένων συστημάτων για τη λογιστική των πυρηνικών υλικών και τη διαχείριση βάσεων δεδομένων,- αναλύσεις των πυρηνικών υλικών που κυκλοφορούν παράνομα στην Κοινότητα και τα οποία κατάσχουν οι εθνικές αρχές,- η επιμόρφωση των επιθεωρητών της Ευρατόμ σε όλες τις προαναφερόμενες τεχνικές καθώς και η υποστήριξη από πλευράς υγειονομικής προστασίας.Η παροχή υποστήριξης στον ΔΟΑΕ αφορά κυρίως:- τεχνικές αναλυτικών μετρήσεων και μετρήσεων για την επιτήρηση των δεξαμενών, στις οποίες συμπεριλαμβάνονται η ανάπτυξη και η βαθμονόμηση αυτομάτων οργάνων για τους επιθεωρητές καθώς και η εμψύχωση ενός διεθνούς δικτύου για τη διασφάλιση της ποιότητας των μετρήσεων που συνδέονται με την εξακρίβωση της τήρησης των προδιαγραφών,- μη καταστρεπτικές τεχνικές, που περιλαμβάνουν δοκιμές και διακρίβωση μεθόδων και βαθμονόμηση αυτομάτων οργάνων καθώς και την ανάπτυξη των σχετικών λογισμικών, για την εξυπηρέτηση των αναγκών των επιθεωρητών του οργανισμού αυτού,- την ανάπτυξη τεχνικών σφράγισης για την αποθήκευση των ακτινοβολημένων καυσίμων εν ξηρώ, τη μεταφορά και την εναπόθεσή τους σε περιέκτες,- την ανάπτυξη των τεχνικών επιτήρησης για την επαλήθευση των στοιχείων που έχουν σχέση με την τεχνική μελέτη των πυρηνικών εγκαταστάσεων,- την ανάπτυξη ολοκληρωμένων συστημάτων μετρήσεων,- τη μελέτη νέων τεχνικών, λαμβανομένου υπόψη ότι εντείνονται οι ασκούμενοι από ΔΟΑΕ έλεγχοι,- την επιμόρφωση των επιθεωρητών και των επιχειρηματιών του πυρηνικού τομέα.Για τις εν λόγω δραστηριότητες στήριξης θα χρησιμοποιηθούν οι εξειδικευμένες πειραματικές εγκαταστάσεις που διαθέτουν πολλές μονάδες του ΚΚΕρ (Geel, Ίσπρα και Καρλσρούη).ΠΑΡΑΡΤΗΜΑ II ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ ΕΝΕΡΓΕΙΑ	(σε εκατομμύρια Ecu)Ασφάλεια της πυρηνικής σχάσης	254 Ελεγχόμενη θερμοπυρηνική σύντηξη	 46 Σύνολο	300 (1) (2)(1) Στο σύνολο αυτό συμπεριλαμβάνεται ποσό ίσο με το 6 %, το οποίο μπορεί να διατεθεί για αναγνωριστική έρευνα.(2) Στο σύνολο αυτό συμπεριλαμβάνεται και η συνεισφορά του προϋπολογισμού του ΚΚΕρ που προορίζεται να εξασφαλίσει τη συμμετοχή του Κέντρου στις ενέργειες επιμερισμένων δαπανών.ΠΑΡΑΡΤΗΜΑ III ΤΡΟΠΟΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ ΚΑΙ ΤΩΝ ΔΡΑΣΤΗΡΙΟΤΗΤΩΝ ΔΙΑΔΟΣΗΣ ΚΑΙ ΑΞΙΣΠΟΙΗΣΗΣ ΤΩΝ ΑΠΟΤΕΛΕΣΜΑΤΩΝ 1. Η Επιτροπή, επικουρούμενη από το διοικητικό συμβούλιο του Κοινού Κέντρου Ερευνών, εκτελεί το παρόν πρόγραμμα με βάση τα περιγραφόμενα στο παράρτημα Ι στόχους και επιστημονικό περιεχόμενο. Οι σχετικές δραστηριότητες πραγματοποιούνται στα αρμόδια ινστιτούτα του Κοινού Κέντρου Ερευνών (ΚΚΕρ).2. Τα μέσα εκτέλεσης του παρόντος προγράμματος, που αναφέρονται στο άρθρο 6, περιλαμβάνουν τα έργα έρευνας και τεχνολογικής ανάπτυξης, τις εργασίες παροχής επιστημονικής και τεχνικής στήριξης, που είναι απαραίτητες για τη διαμόρφωση και την εφαρμογή των κοινοτικών πολιτικών καθώς και για την άσκηση των καθηκόντων που έχει αναλάβει η Επιτροπή σε σχέση με τη συνθήκη, στήριξη που απαιτεί την αμερόληπτη και ανεξάρτητη συνδρομή του ΚΚΕρ, και τα συνοδευτικά μέτρα.3. Τα ινστιτούτα του ΚΚΕρ μεριμνούν, κατά το μέτρο του δυνατού, για την εκτέλεση των εργασιών τους σε συνεργασία, κατά προτίμηση μέσω δικτύων, με τους εθνικούς ερευνητικούς οργανισμούς των κρατών μελών. Θα επιδιωχθεί η συνεργασία με τη βιομηχανία και ιδίως με τις μικρομεσαίες επιχειρήσεις. Οι εγκατεστημένοι σε τρίτες χώρες ερευνητικοί οργανισμοί δύναται να συνεργασθούν σε έργα σύμφωνα με τις ισχύουσες διατάξεις.Στα ερευνητικά έργα που μπορούν να αποτελέσουν αντικείμενο διεθνούς συνεργασίας υπό τους όρους του προηγουμένου εδαφίου, συμπεριλαμβάνονται η σύμπραξη με ερευνητικά εργαστήρια και η ανταλλαγή ερευνητών. Με συμπληρωματικά μέτρα αναμένεται να δοθεί η δυνατότητα συνεργασίας με ερευνητικά εργαστήρια και ιδρύματα των χωρών της Κεντρικής και Ανατολικής Ευρώπης.4. Τα συνοδευτικά μέτρα περιλαμβάνουν:- τη διοργάνωση της παραμονής υποτρόφων, επιστημονικών επισκεπτών και υπαλλήλων αποσπασμένων στις υπηρεσίες του ΚΚΕρ,- τη διοργάνωση της απόσπασης υπαλλήλων του ΚΚΕρ σε εθνικά ή βιομηχανικά εργαστήρια ή σε πανεπιστήμια,- τη διοργάνωση επιστημονικών σεμιναρίων, συνεδρίων πρακτικής εργασίας και ημερίδων,- δράση ειδικής επιμόρφωσης με έμφαση στην πολυεπιστημονικότητα,- επιμορφωτική δράση στον τομέα του ελέγχου των διασφαλίσεων και της διαχείρισης των σχάσιμων υλικών, ιδιαίτερα για υπηκόους της πρώην ΕΣΣΔ, μέσω της χορήγησης υποτροφιών σύντομης διάρκειας,- σύστημα ανταλλαγής πληροφοριών,- την προώθηση της αξιοποίησης των αποτελεσμάτων των ερευνητικών εργασιών,- την ανεξάρτητη επιστημονική και στρατηγική αξιολόγηση της αποδοτικότητας των έργων και των προγραμμάτων.


Σημαντική ανακοίνωση νομικού περιεχομένου

|

52006PC0802

Πρόταση Απόφαση του Συμβουλίου που επιτρέπει στην Εσθονία, τη Σλοβενία, τη Σουηδία και το Ηνωμένο Βασίλειο να εφαρμόσουν ειδικό μέτρο παρέκκλισης από το άρθρο 17 παράγραφος 1 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών  /* COM/2006/0802 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 14.12.2006COM(2006) 802 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥπου επιτρέπει στην Εσθονία, τη Σλοβενία, τη Σουηδία και το Ηνωμένο Βασίλειο να εφαρμόσουν ειδικό μέτρο παρέκκλισης από το άρθρο 17 παράγραφος 1 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Δυνάμει του άρθρου 27 παράγραφος 1 της έκτης οδηγίας 77/388/ΕΟΚ του Συμβουλίου της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση, το Συμβούλιο μπορεί, αποφασίζοντας ομόφωνα και μετά από πρόταση της Επιτροπής, να επιτρέπει σε κάθε κράτος μέλος τη λήψη ειδικών μέτρων, κατά παρέκκλιση από την εν λόγω οδηγία, με σκοπό την απλοποίηση της εισπράξεως του φόρου. Με επιστολή που πρωτοκολλήθηκε στη Γενική Γραμματεία της Επιτροπής, στις 26 Ιανουαρίου 2006, το Ηνωμένο Βασίλειο ζήτησε την παράταση της ισχύουσας παρέκκλισης από το άρθρο 17 παράγραφος 1 της οδηγίας 77/388/ΕΟΚ. Η παρέκκλιση επέτρεπε στο Ηνωμένο Βασίλειο να αναστείλει το δικαίωμα εκπτώσεως του ΦΠΑ μέχρις ότου καταβληθεί στον προμηθευτή. Με επιστολές που πρωτοκολλήθηκαν στη Γενική Γραμματεία της Επιτροπής, στις 31 Αυγούστου 2006 από την Εσθονία, στις 27 Ιουνίου 2006 από τη Σλοβενία και στις 6 Απριλίου 2006 από τη Σουηδία, ζητήθηκε παρέκκλιση από το άρθρο 17 παράγραφος 1 της οδηγίας 77/388/ΕΟΚ σχετικά με την αναστολή του δικαιώματος εκπτώσεως του ΦΠΑ μέχρις ότου καταβληθεί στον προμηθευτή. Σύμφωνα με το άρθρο 27 παράγραφος 2 της οδηγίας 77/388/ΕΟΚ, η Επιτροπή ενημέρωσε τα άλλα κράτη μέλη με επιστολή της 6ης Οκτωβρίου 2006 σχετικά με την αίτηση που υπέβαλε η Εσθονία, με επιστολή της 6ης Οκτωβρίου 2006 σχετικά με την αίτηση που υπέβαλε η Σλοβενία, με επιστολή της 4ης Οκτωβρίου 2006 σχετικά με την αίτηση που υπέβαλε η Σουηδία, και με επιστολή της 6ης Οκτωβρίου 2006 σχετικά με την αίτηση που υπέβαλε το Ηνωμένο Βασίλειο. Με επιστολή της 6ης Οκτωβρίου 2006 η Επιτροπή κοινοποίησε στη Σουηδία και με επιστολή της 9ης Οκτωβρίου 2006 η Επιτροπή κοινοποίησε στην Εσθονία, στη Σλοβενία και στο Ηνωμένο Βασίλειο ότι είχε στην κατοχή της όλα τα στοιχεία που έκρινε αναγκαία για την εξέταση της αιτήσεώς τους. |120 | Γενικό πλαίσιο Το Ηνωμένο Βασίλειο εφαρμόζει ένα προαιρετικό απλοποιημένο σύστημα (ταμειακή λογιστική) για τους υποκείμενους στο φόρο των οποίων ο κύκλος εργασιών δεν υπερβαίνει τις 660.000 λίρες Αγγλίας (περίπου 964.000 €). Βάσει αυτού του συστήματος, ορισμένες κατηγορίες υποκείμενων στο φόρο δύνανται, δυνάμει του άρθρου 10 παράγραφος 2 τρίτο εδάφιο της οδηγίας 77/388/ΕΟΚ, να αναστείλουν την καταβολή του φόρου μέχρι την είσπραξη της πληρωμής. Ταυτόχρονα, και κατά παρέκκλιση από το άρθρο 17 παράγραφος 1 της οδηγίας 77/388/ΕΟΚ, οι υποκείμενοι στο φόρο οι οποίοι έχουν επιλέξει το απλοποιημένο σύστημα δεν μπορούν να αφαιρέσουν τον προηγουμένως καταβληθέντα φόρο (φόρος εισροών) μέχρις ότου καταβληθεί στον προμηθευτή. Η απόφαση 87/400/ΕΟΚ επιτρέπει στο Ηνωμένο Βασίλειο να εφαρμόσει μέτρο παρέκκλισης από το άρθρο 17 παράγραφος 1 της οδηγίας 77/388/ΕΟΚ. Η εν λόγω απόφαση περιόριζε τη χρήση αυτού του συστήματος ταμειακής λογιστικής μόνο στους υποκείμενους στο φόρο των οποίων ο ετήσιος κύκλος εργασιών ήταν κατώτερος των 340.000 ECU. Με την παράταση της παρέκκλισης με τις αποφάσεις 90/497/ΕΟΚ, 93/111/ΕΟΚ, 97/375/ΕΚ, 2000/435/ΕΚ και 2003/909/ΕΚ του Συμβουλίου, το όριο του κύκλου εργασιών αυξήθηκε επίσης σταδιακά στο σημερινό ποσό των 660.000 λιρών Αγγλίας. Στη σημερινή αίτηση για παρέκκλιση, το Ηνωμένο Βασίλειο ζήτησε να αυξηθεί το όριο του κύκλου εργασιών για το σύστημα ταμειακής λογιστικής σε 1.350.000 λίρες Αγγλίας (περίπου 2.000.000 €). Αυτό θα διπλασιάσει το σημερινό όριο κύκλου εργασιών. Σύμφωνα με το Ηνωμένο Βασίλειο, το σύστημα ταμειακής λογιστικής αποτελεί μέρος μιας σειράς μέτρων απλοποίησης που αποσκοπούν στο να βοηθήσουν τις μικρές και μεσαίες επιχειρήσεις. Ο πιθανός αριθμός επιχειρήσεων που έχουν το δικαίωμα να εφαρμόσουν το σύστημα ταμειακής λογιστικής είναι 1 εκατομμύριο περίπου και ο αριθμός των εταιρειών που μπορούν να επωφεληθούν από το σύστημα ανέρχεται σε 750.000 περίπου. Από αυτές τις επιχειρήσεις, οι 159.000 χρησιμοποιούν ήδη το σύστημα. Με την αύξηση του ορίου του κύκλου εργασιών θα μπορούν να εφαρμόζουν το σύστημα ακόμη 57.000 εταιρείες. Η παρέκκλιση ισχύει μέχρι τις 31 Δεκεμβρίου 2006. Το Ηνωμένο Βασίλειο ζήτησε να επιτραπεί παράταση της παρέκκλισης μέχρι τις 31 Δεκεμβρίου 2009. Η Επιτροπή θεωρεί αποδεκτή την αίτηση του Ηνωμένου Βασιλείου τόσο όσον αφορά την αύξηση του ορίου του κύκλου εργασιών όσο και για τη διάρκεια της παρέκκλισης. Το προαιρετικό σύστημα ταμειακής λογιστικής χρησιμοποιείται στο Ηνωμένο Βασίλειο από την 1η Οκτωβρίου 1987. Η αιτούμενη αύξηση του ορίου του κύκλου εργασιών δεν επιφέρει καμία αλλαγή στο σύστημα. Η Εσθονία, η Σλοβενία και η Σουηδία ζητούν επίσης παρέκκλιση από το άρθρο 17 παράγραφος 1 της οδηγίας 77/388/ΕΚ για να χρησιμοποιούν ένα προαιρετικό απλοποιημένο σύστημα (ταμειακή λογιστική). Όπως και με το σύστημα του Ηνωμένου Βασιλείου, ορισμένες κατηγορίες υποκείμενων στο φόρο δύνανται, δυνάμει του άρθρου 10 παράγραφος 2 τρίτο εδάφιο της οδηγίας 77/388/ΕΟΚ, να αναστείλουν την καταβολή του φόρου μέχρι την είσπραξη της πληρωμής. Ταυτόχρονα, και κατά παρέκκλιση από το άρθρο 17 παράγραφος 1 της οδηγίας 77/388/ΕΟΚ, οι υποκείμενοι στο φόρο οι οποίοι έχουν επιλέξει το απλοποιημένο σύστημα, δεν μπορούν να αφαιρέσουν τον προηγουμένως καταβληθέντα φόρο μέχρις ότου καταβληθεί στον προμηθευτή. Οι λεπτομέρειες του συστήματος περιλαμβανομένων των κανόνων αποδοχής και ανάκλησης, και οι ειδικές λογιστικές απαιτήσεις θα καθοριστούν από τα ίδια τα κράτη μέλη. Για τη Σλοβενία το όριο θα καθοριστεί σε 50.000.000 τόλαρ (περίπου 208.000 €). Από τις 62.000 επιχειρήσεις που μπορούν να επιλέξουν το σύστημα, αναμένεται ότι θα το χρησιμοποιήσουν περίπου 1.000 εταιρείες. Στην περίπτωση της Σουηδίας, το όριο καθορίζεται σε 3.000.000 σουηδικές κορόνες (περίπου 300.000 €). Αυτό θα επιτρέψει σε περίπου 630.000 επιχειρήσεις να επιλέξουν το σύστημα, εκ των οποίων το 60% ή 400.000 επιχειρήσεις, θα χρησιμοποιήσουν ενδεχομένως το σύστημα. Οι αιτήσεις παρέκκλισης που υπέβαλαν η Σλοβενία και η Σουηδία ακολουθούν την υπάρχουσα παρέκκλιση του Ηνωμένου Βασιλείου και την προτεινόμενη ανανέωσή της. Ως τέτοιες, η Επιτροπή μπορεί να κάνει δεκτές τις αιτήσεις παρέκκλισης που αποσκοπούν στην απλούστευση των διαδικασιών για τις μικρές επιχειρήσεις. Στην Εσθονία, οι κανόνες για το προαιρετικό απλοποιημένο σύστημα (ταμειακή λογιστική) δεν προβλέπουν κατώτατο όριο για τον κύκλο εργασιών. Αντίθετα η χρήση του περιορίζεται στους υποκείμενους στο φόρο οι οποίοι ταξινομούνται βάσει της εσθονικής νομοθεσίας ως ατομικές επιχειρήσεις, εκ των οποίων οι 5.700 περίπου διαθέτουν αριθμό φορολογικού μητρώου ΦΠΑ. Αυτές οι επιχειρήσεις μπορούν να δηλώνουν το εισόδημά τους για σκοπούς άμεσης φορολογίας σύμφωνα με τους κανόνες ταμειακής λογιστικής. Επομένως, το να επιτραπεί σ’αυτές τις επιχειρήσεις να δηλώνουν επίσης τον ΦΠΑ σε ταμειακή βάση θα απλοποιήσει τις λογιστικές υποχρεώσεις τους. Λόγω του μικρού αριθμού επιχειρήσεων στις οποίες εφαρμόζεται το σύστημα και λαμβάνοντας υπόψη τα οφέλη που προσφέρει από πλευράς απλοποίησης, η Επιτροπή μπορεί να κάνει δεκτή αυτήν την αίτηση παρέκκλισης. |Ισχύουσες διατάξεις στον τομέα τον οποίο αφορά η πρόταση Απόφαση 97/375/ΕΚ του Συμβουλίου της 9ης Ιουνίου 1997 με την οποία επιτρέπεται στο Ηνωμένο Βασίλειο να εφαρμόσει ένα προαιρετικό μέτρο κατά παρέκκλιση του άρθρου 17 παράγραφος 1 της έκτης οδηγίας (77/388/ΕΟΚ) του Συμβουλίου περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών. Η απόφαση του Συμβουλίου τροποποιήθηκε με τις αποφάσεις 2000/435/ΕΚ του Συμβουλίου της 29ης Ιουνίου 2000 και 2003/909/ΕΚ της 22ας Δεκεμβρίου 2003 και λήγει στις 31 Δεκεμβρίου 2006. |141 | Συνέπεια με τις λοιπές πολιτικές και τους λοιπούς στόχους της Ένωσης Δεν ισχύει. |Διαβουλεύσεις με τα ενδιαφερόμενα μέρη και εκτίμηση των επιπτωσεων |Διαβουλεύσεις με τα ενδιαφερόμενα μέρη |219 | Άνευ αντικειμένου. |Συγκέντρωση και χρήση εμπειρογνωμοσύνης |229 | Δεν ήταν αναγκαία η προσφυγή σε εκτιμήσεις εξωτερικών εμπειρογνωμόνων. |230 | Εκτίμηση των επιπτώσεων Η προτεινόμενη απόφαση αφορά τα μέτρα απλοποίησης για την επιβολή του ΦΠΑ για τις μικρές και μεσαίες επιχειρήσεις και μπορεί να βελτιώσει την κατάσταση ταμειακών ροών των εν λόγω επιχειρήσεων. Εν πάση περιπτώσει, οι επιπτώσεις θα είναι περιορισμένες λόγω του περιορισμένου πεδίου εφαρμογής της παρέκκλισης. |Νομικά στοιχεία της πρότασης |305 | Σύνοψη της προτεινόμενης δράσης Επιτρέπεται στο Ηνωμένο Βασίλειο να συνεχίσει να εφαρμόζει το μέτρο παρέκκλισης, και στην Εσθονία, τη Σλοβενία και τη Σουηδία να εφαρμόζουν το μέτρο παρέκκλισης από το άρθρο 17 παράγραφος 1 της έκτης οδηγίας 77/388/ΕΟΚ του Συμβουλίου με σκοπό την εφαρμογή ενός προαιρετικού συστήματος ταμειακής λογιστικής στο πλαίσιο του οποίου ο υποκείμενος στο φόρο πρέπει να αναστείλει την έκπτωση του ΦΠΑ μέχρις ότου τα εμπορεύματα ή οι υπηρεσίες πληρωθούν πράγματι στον προμηθευτή. |310 | Νομική βάση Άρθρο 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών – Κοινό σύστημα φόρου προστιθέμενης αξίας: ομοιόμορφη φορολογική βάση. |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν εφαρμόζεται. |Αρχή της αναλογικότητας Η πρόταση συμβαδίζει με την αρχή της αναλογικότητας για τον(τους) εξής λόγο(ους). |331 | Η παρούσα απόφαση αφορά άδεια που χορηγείται σε κράτος μέλος μετά από αίτησή του και δεν δημιουργεί καμία υποχρέωση. |332 | Λόγω του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή των νομικών πράξεων |341 | Προτεινόμενα νομικά μέσα : άλλα. |342 | Άλλα μέσα δεν θα ήταν κατάλληλα για τους ακόλουθους λόγους. Δυνάμει του άρθρου 27 της έκτης οδηγίας 77/388/EΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών, παρέκκλιση από τους κοινούς κανόνες ΦΠΑ επιτρέπεται μόνο με άδεια του Συμβουλίου, το οποίο αποφασίζει ομόφωνα μετά από πρόταση της Επιτροπής. Η απόφαση του Συμβουλίου είναι η μόνη κατάλληλη νομική πράξη, επειδή μπορεί να απευθυνθεί σε ένα συγκεκριμένο κράτος μέλος. |Δημοσιονομικές επιπτώσεις |409 | Η πρόταση δεν έχει επιπτώσεις στον κοινοτικό προϋπολογισμό. |Συμπληρωματικές πληροφορίες |520 | Κατάργηση ισχύουσας νομοθεσίας Η έκδοση της πρότασης θα έχει ως συνέπεια την κατάργηση ισχύουσας νομοθεσίας. |Ρήτρα επανεξέτασης/αναθεώρησης/λήξης ισχύος |Η πρόταση περιλαμβάνει ρήτρα λήξης ισχύος. |1.  ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥπου επιτρέπει στην Εσθονία, τη Σλοβενία, τη Σουηδία και το Ηνωμένο Βασίλειο να εφαρμόσουν ειδικό μέτρο παρέκκλισης από το άρθρο 17 παράγραφος 1 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη βάση υπολογισμού[1], και ειδικότερα το άρθρο 27 παράγραφος 1,την πρόταση της Επιτροπής[2],Εκτιμώντας τα ακόλουθα :(1) Η απόφαση 97/375/ΕΚ[3] του Συμβουλίου επιτρέπει στο Ηνωμένο Βασίλειο, σύμφωνα με τη διαδικασία που καθορίζεται στο άρθρο 27 της οδηγίας 77/388/ΕΟΚ, να εφαρμόσει ένα ειδικό μέτρο κατά παρέκκλιση του άρθρου 17 παράγραφος 1 της εν λόγω οδηγίας έτσι ώστε να μπορέσει να χρησιμοποιήσει ένα προαιρετικό σύστημα στο οποίο ο φόρος υπολογίζεται με βάση τα καταβληθέντα και εισπραχθέντα ποσά (ταμειακή λογιστική). Βάσει του συστήματος ταμειακής λογιστικής, το δικαίωμα εκπτώσεως του ΦΠΑ επί των εισροών των υποκείμενων στο φόρο οι οποίοι χρεώνουν ΦΠΑ επί των εκροών για τις παραδόσεις τους όταν πληρώνονται από τους πελάτες τους, δυνάμει του άρθρου 10 παράγραφος 2 τρίτο εδάφιο δεύτερη περίπτωση της εν λόγω οδηγίας, μπορεί να ανασταλεί από το Ηνωμένο Βασίλειο κατά παρέκκλιση από το άρθρο 17 παράγραφος 1 της εν λόγω οδηγίας, μέχρις ότου ο ΦΠΑ επί των εισροών καταβληθεί στον προμηθευτή.(2) Με επιστολή που πρωτοκολλήθηκε στη Γενική Γραμματεία της Επιτροπής, στις 26 Ιανουαρίου 2006, το Ηνωμένο Βασίλειο ζήτησε παράταση τριών ετών της ισχύουσας παρέκκλισης από το άρθρο 17 παράγραφος 1 της οδηγίας 77/388/ΕΟΚ. Το Ηνωμένο Βασίλειο ζήτησε επίσης να αυξηθεί το όριο κύκλου εργασιών για το απλοποιημένο σύστημα ταμειακής λογιστικής από 660.000 λίρες Αγγλίας σε 1.350.000 λίρες Αγγλίας.(3) Με επιστολή που πρωτοκολλήθηκε στη Γενική Γραμματεία της Επιτροπής στις 31 Αυγούστου 2006, η Εσθονία ζήτησε παρέκκλιση από το άρθρο 17 παράγραφος 1 της οδηγίας 77/388/ΕΟΚ ώστε ο υποκείμενος στο φόρο να δύναται να αφαιρέσει τον ΦΠΑ όταν πληρώνεται ο προμηθευτής. Αυτή η αναστολή του δικαιώματος εκπτώσεως ισχύει μόνο στο πλαίσιο του απλοποιημένου συστήματος ταμειακής λογιστικής βάσει του οποίου οι υποκείμενοι στο φόρο καταβάλλουν τον ΦΠΑ επί των εκροών για τις παραδόσεις τους, όταν πληρώνονται από τους πελάτες τους, δυνάμει του άρθρου 10 παράγραφος 2 τρίτο εδάφιο δεύτερη περίπτωση της εν λόγω οδηγίας. Η Εσθονία ζήτησε το σύστημα ταμειακής λογιστικής να περιορισθεί στους υποκείμενους στο φόρο που ταξινομούνται βάσει της εσθονικής νομοθεσίας ως ατομικές επιχειρήσεις.(4) Με επιστολή που πρωτοκολλήθηκε στη Γενική Γραμματεία της Επιτροπής στις 27 Ιουνίου 2006, η Σλοβενία ζήτησε παρέκκλιση από το άρθρο 17 παράγραφος 1 της οδηγίας 77/388/ΕΟΚ ώστε ο υποκείμενος στο φόρο να δύναται να αφαιρέσει τον ΦΠΑ όταν πληρώνεται ο προμηθευτής. Αυτή η αναστολή του δικαιώματος εκπτώσεως ισχύει μόνο στο πλαίσιο του απλοποιημένου συστήματος ταμειακής λογιστικής βάσει του οποίου οι υποκείμενοι στο φόρο καταβάλλουν τον ΦΠΑ επί των εκροών για τις παραδόσεις τους, όταν πληρώνονται από τους πελάτες τους, δυνάμει του άρθρου 10 παράγραφος 2 τρίτο εδάφιο δεύτερη περίπτωση της εν λόγω οδηγίας. Η Σλοβενία ζήτησε να καθοριστεί το όριο κύκλου εργασιών για το απλοποιημένο σύστημα ταμειακής λογιστικής σε 50.000.000 σλοβενικά τόλαρ.(5) Με επιστολή που πρωτοκολλήθηκε στη Γενική Γραμματεία της Επιτροπής στις 6 Απριλίου 2006, η Σουηδία ζήτησε παρέκκλιση από το άρθρο 17 παράγραφος 1 της οδηγίας 77/388/ΕΟΚ ώστε ο ΦΠΑ να είναι εκπιπτόμενος από τον υποκείμενο στο φόρο όταν πληρώνεται ο προμηθευτής. Αυτή η αναστολή του δικαιώματος εκπτώσεως ισχύει μόνο στο πλαίσιο του απλοποιημένου συστήματος ταμειακής λογιστικής βάσει του οποίου οι υποκείμενοι στο φόρο καταβάλλουν τον ΦΠΑ επί των εκροών για τις παραδόσεις τους, όταν πληρώνονται από τους πελάτες τους, δυνάμει του άρθρου 10 παράγραφος 2 τρίτο εδάφιο δεύτερη περίπτωση της εν λόγω οδηγίας. Η Σουηδία ζήτησε να καθοριστεί το όριο κύκλου εργασιών για το απλοποιημένο σύστημα ταμειακής λογιστικής σε 3.000.000 σουηδικές κορόνες.(6) Σύμφωνα με το άρθρο 27 παράγραφος 2 της οδηγίας 77/388/ΕΟΚ, η Επιτροπή ενημέρωσε τα άλλα κράτη μέλη, με επιστολή της 6ης Οκτωβρίου 2006, σχετικά με την αίτηση που υπέβαλε η Εσθονία, με επιστολή της 6ης Οκτωβρίου 2006 σχετικά με την αίτηση που υπέβαλε η Σλοβενία, με επιστολή της 4ης Οκτωβρίου 2006 σχετικά με την αίτηση που υπέβαλε η Σουηδία, και με επιστολή της 6ης Οκτωβρίου 2006 σχετικά με την αίτηση που υπέβαλε το Ηνωμένο Βασίλειο. Με επιστολή της 6ης Οκτωβρίου 2006 η Επιτροπή κοινοποίησε στη Σουηδία και με επιστολές της 9ης Οκτωβρίου 2006 η Επιτροπή κοινοποίησε στην Εσθονία, στη Σλοβενία και στο Ηνωμένο Βασίλειο ότι είχε στην κατοχή της όλα τα στοιχεία που έκρινε αναγκαία για την εξέταση της αιτήσεώς τους.(7) Το σύστημα ταμειακής λογιστικής είναι ένα μέτρο απλοποίησης για τις μικρές και μεσαίες επιχειρήσεις. Όσον αφορά το Ηνωμένο Βασίλειο, η αύξηση του ορίου για το απλοποιημένο σύστημα θα επιτρέψει μεγαλύτερο αριθμό εταιρειών να εφαρμόζουν το σύστημα. Η αύξηση του ορίου κύκλου εργασιών θα επεκτείνει το σύστημα σε ακόμη 57.000 επιχειρήσεις. Η παρέκκλιση που ζήτησε η Εσθονία θα επιτρέψει σε 5.700 επιχειρήσεις να χρησιμοποιούν το σύστημα ταμειακής λογιστικής. Στην περίπτωση της Σλοβενίας, 62.000 επιχειρήσεις θα μπορούν να επιλέξουν το σύστημα ταμειακής λογιστικής. Όσον αφορά τη Σουηδία, το σύστημα θα καταστεί διαθέσιμο σε 630.000 επιχειρήσεις.(8) Οι παρεκκλίσεις για την Εσθονία, τη Σλοβενία, τη Σουηδία και το Ηνωμένο Βασίλειο γίνονται αποδεκτές λαμβανομένων υπόψη, αφενός, του ποσοστού των επιλέξιμων επιχειρήσεων που θα μπορούν να εφαρμόζουν αυτό το απλοποιημένο σύστημα και, αφετέρου, της περιορισμένης διάρκειας εφαρμογής του.(9) Η εν λόγω παρέκκλιση δεν επηρεάζει το συνολικό ποσό των φορολογικών εσόδων των κρατών μελών που εισπράττονται στο στάδιο τελικής κατανάλωσης και, κατά συνέπεια, δεν έχει αρνητικές επιπτώσεις στους ίδιους πόρους των Ευρωπαϊκών Κοινοτήτων που προέρχονται από το ΦΠΑ.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση από το άρθρο 17 παράγραφος 1 της έκτης οδηγίας του Συμβουλίου (77/388/ΕΟΚ), επιτρέπεται στην Εσθονία, τη Σλοβενία, τη Σουηδία και το Ηνωμένο Βασίλειο να αναστείλουν το δικαίωμα εκπτώσεως του φόρου που καταβάλλεται επί των εισροών των υποκείμενων στο φόρο, όπως ορίζεται στη δεύτερη παράγραφο, μέχρις ότου ο φόρος επί των εισροών έχει καταβληθεί στους προμηθευτές τους.Οι εν λόγω υποκείμενοι στο φόρο πρέπει να χρησιμοποιούν ένα σύστημα σύμφωνα με το οποίο καταβάλλουν τον ΦΠΑ επί των εκροών για τις παραδόσεις τους όταν πληρώνονται από τους πελάτες τους. Πρέπει να έχουν ετήσιο κύκλο εργασιών όχι υψηλότερο από 50.000.000 τόλαρ για τη Σλοβενία, 3.000.000 κορόνες για τη Σουηδία και 1.350.000 λίρες Αγγλίας για το Ηνωμένο Βασίλειο, ή, στην περίπτωση της Εσθονίας, να έχουν καταχωρηθεί ως ατομικές επιχειρήσεις.Άρθρο 2Η απόφαση 97/375/EK καταργείται.Άρθρο 3Η παρούσα απόφαση λήγει στις 31 Δεκεμβρίου 2009.Άρθρο 4Η παρούσα απόφαση απευθύνεται στη Δημοκρατία της Εσθονίας, στη Δημοκρατία της Σλοβενίας, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και Βορείου Ιρλανδίας.Βρυξέλλες,Για το ΣυμβούλιοΟ Πρόεδρος [1] ΕΕ L 145 της 13.6.1977, σ. 1. Οδηγία όπως τροποποιήθηκε τελευταία με την οδηγία 2006/69/ΕΚ (ΕΕ L 221 της 12.8.2006, σ. 9).[2] ΕΕ C […], […], σ. […].[3] ΕΕ L 158 της 17.6.1997, σ. 43. Απόφαση όπως τροποποιήθηκε τελευταία με την απόφαση 2003/909/ΕΚ (ΕΕ L 342 της 30.12.2003, σ. 49).